Gwacáu Crist? | Mudiad Efengylaidd Cymru\n3 Rhagfyr 2014 | gan Geraint Lloyd\nPwy yw Iesu Grist? I raddau helaeth, mae holl lawenydd Cristnogion a’u holl sicrwydd yn pwyso ar yr ateb i’r cwestiwn hwn. Yn ôI y Beibl, mae dau wirionedd mawr i’w cofio am Grist: yn gyntaf, mae’n wir Dduw, yn gydradd â’r Tad (Mathew 11:27; Ioan 14:9, 10); yn ail, mae’n wir ddyn, a thra oedd ar y ddaear bu’n dysgu, yn cysgu, yn newynu ac wrth gwrs yn marw (Luc 1:80; Math. 8:24; Math. 4:2, 6; Marc 1:37, 44). O barchu’r naill wirionedd a’r llall, cawn lawnder y cysur sydd yn un o emynau mawr Ann Griffiths:\nO! f’enaid, gwêl addasrwydd\nY Person rhyfedd hwn;\nDy fywyd mentra arno,\nAc arno rho dy bwn:\nÂ’th holl wendidau i gyd;\nAr ddiafol, cnawd a byd\nAc eto, sut y gall Iesu fod yn Dduw ac yn ddyn? Ateb y Beibl yw i Fab Duw ddod yn ddyn (Ioan 1:1-5, 18). Y cwestiwn, wedyn, yw: wrth ddod yn ddyn, a gollodd Crist ychydig o’i Dduwdod? Wele ni wedi cyrraedd damcaniaeth y cenôsis.\nDatblygwyd y ddysgeidiaeth hon yn gyntaf gan y diwinydd Lwtheraidd Gottfried Thomasius (1802-73). Dadleuodd fod rhai priodoleddau’n hanfodol i Dduw (gwirionedd, sancteiddrwydd, cariad) ac eraill yn berthynol iddo wrth greu’r byd (hollalluogrwydd, hollwybodaeth, hollbresenoldeb). Wrth ddod i’r byd, cefnodd Crist ar y priodoleddau perthynol ond cadwodd y rhai hanfodol. Hyrwyddwyd y safbwynt hwn gan yr Uchel Eglwyswr Anglicanaidd Charles Gore (1853-1932), yr esboniwr efengylaidd o’r Swistir Frédéric Godet (1812-1900) a dyn a fu’n ddylanwad mawr ar Dr Martyn Lloyd-Jones ar ddechrau’i weinidogaeth, sef yr Albanwr P. T. Forsyth (1848-1921). Yn gymharol ddiweddar, mae’r hanesydd eglwysig efengylaidd Anthony Lane wedi dadlau o blaid cyfyngiadau ar wybodaeth Crist er mwyn amddiffyn ei ddynolrwydd llawn. Seilir y gred hon yn bennaf ar Phil. 2:6-8, sef dyfyniad o emyn Cristnogol cynnar yn ôl pob tebyg:\nAc yntau ar ffurf Duw, ni farnodd fod cydraddoldeb â Duw yn rhywbeth i ddal gafael ynddo, ond gwacaodd (ecenôsen o ble daw’r gair cenôsis) ei hun gan gymryd ffurf gwas, a’i wneud yn debyg i ddynion; a phan oedd ei ymddangosiad yr un peth â dyn, ymostyngodd a mynd yn ufudd hyd farwolaeth, yn wir, marwolaeth y groes.\nBeth yw canlyniadau’r ddysgeidiaeth hon? Yr un mwyaf niweidiol yw tanseilio awdurdod geiriau Iesu Grist yn yr Efengylau. Os nad oedd Crist yn hollwybodus, a yw’n bosibl ei fod wedi rhannu elfen o anwybodaeth neu ragfarnau ei gyfoeswyr? Defnyddiwyd y ddadl hon mewn perthynas â’r Hen Destament: nid oedd y ffaith fod Crist yn dysgu bod yr Hen Destament yn ffeithiol gywir ond yn dangos bod Crist yn blentyn ei oes; gallai cyfnod gwyddonol, mwy goleuedig ei anwybddu yn hyn o beth. Fe’i defnyddid hefyd wrth amodi dysgeidiaeth Iesu Grist am nefoedd ac uffern. Yn wir, ar sail y gred hon mae unrhyw ddatganiad gan Grist am y dyfodol yn ansicr; dyna ddiwedd ar y cysur sydd wedi dod o eiriau Crist i Gristnogion ar hyd y canrifoedd.\nDiolch, felly, fod atebion i’r dadleuon cenotaidd. Wele rai ohonynt.\nY Ddadl Esboniadol.\nYn gyntaf, ai bwriad Paul yn Philipiaid 2 yw trafod y priodoleddau a gollwyd gan Grist? Nid oes sôn yn y darn am unrhyw briodoleddau penodol a aberthir, megis hollwybodaeth. Dywedir, yn hytrach, i Grist ei wacáu ei hun, sy’n awgrymu rhywbeth llawer iawn mwy, os rhywbeth.\nI’r Cenotiaid, wrth ddweud bod Crist ‘ar ffurf Duw’, cyfeirir at y priodoleddau dwyfol trosgynnol a oedd yn eiddo i Grist cyn ei ymgnawdoliad. Mewn geiriau eraill, wrth ddod yn ddyn, peidiodd Crist â bod yr hyn ydoedd yn y dechrau. Beth bynnag, ni ddywedir iddo gymryd ffurf (morffê) dyn ond ‘ffurf gwas’. Yr unig ystyr i’r gair ‘ffurf’ a fyddai’n gwneud synnwyr yn y ddau gyflwr (Duw a gwas) yw ‘statws’, sef syniad eraill am Grist. Bu’n mwynhau addoliad y nefoedd, ond daeth i’r byd ar ffurf gwas. Ystyr ffigurol, felly, yn hytrach nag un lythrennol sydd i’r gair ‘gwacáu’, fel yr awgryma’r hen gyfieithiad Cymraeg, ‘fe’i dibrisiodd ei hun’ (NIV: ‘made himself nothing’). Hon yw’r ystyr sy’n cyd-fynd orau â’r cyd-destun fel y dengys beibl.net sy’n cysylltu’r ‘gwacáu’ â’r gwasanaethu: ‘dewisodd ei roi hun yn llwyr i wasanaethu eraill’. Ystyr ffigurol sydd i’r ferf cenoô mewn mannau eraill gan Paul lle sonia am wneud ffydd, pregethu ac ymffrost yn ofer neu’n ddiwerth (Rhuf. 4:14; 1 Cor. 1:17; 9:15; 2 Cor. 9:3). Ni chyfeiria’r adnodau hyn at golli pethau penodol. Byddai’r dehongliad hwn hefyd yn gyson â 2 Cor. 8:9, daeth Crist yn dlawd trwy gefnu ar ei ogoniant nefol, nid trwy golli’i hollwybodaeth.\nBeth, felly, am yr adnod lle mae Crist yn nodi ei anwybodaeth am ddyddiad y farn (Marc 13:32)? Rhaid troedio’n ofalus wrth drafod y dirgelwch hwn, ond yn yr adnod hon gwelir, nid duwdod cyfyngedig Crist, ond ei ddynolrwydd llawn. Wrth ddod yn ddyn a chymryd ffurf gwas, ymostyngodd Crist i fyw mewn ffydd ar y ddaear, ac mewn rhai pethau ni chafodd ei natur ddynol fanteisio ar holl adnoddau ei natur ddwyfol. Yn y cyswllt hwn rhaid deall y cyfeiriad at Grist yn dysgu ac yn y cynyddu mewn gwybodaeth (Luc 1:80). Ymostyngiad rhyfeddol a welir yn hytrach nag anwybodaeth hanfodol.\nY Ddadl Ddiwinyddol.\nMae cysyniad cenôsis yn groes i undod y Duwdod. Honnir bod gwahanol briodoleddau’n perthyn i Dduw, rhai ohonynt yn hanfodol ac eraill yn berthynol. Ond nid casgliad o briodoleddau i’w hepgor neu’u cadw yw Duw’r Beibl (Es. 40:12-27). Pe bai Crist wedi colli rhai o’i briodoleddau dwyfol, buasai’r Drindod yn anghyflawn tra oedd Crist ar y ddaear, ni fyddai’n cynnal pob peth (Heb. 1:3; Col. 1:17). Hwn yw’r darlun a rydd Crist ohono’i hun yn yr Efengylau (Math. 11:27; Ioan 14:1-14). Wrth i Grist ymostwng a dod yn ddyn, nid colli rhywbeth a wnaeth ond ychwanegu natur ddynol (‘gwacaodd ei hun gan gymryd ffurf gwas’). Er anodded yw i’n meddyliau ni, rhaid ceisio gwerthfawrogi orau ag y gallwn y Gwaredwr gogoneddus a ddatguddir i ni yn y Beibl.\nY Ddadl Fugeiliol.\nWrth ddod yn ddyn a mynd yn was, nid colli rhan o’i hanfod dwyfol a wnaeth Crist ond gadael y gogoniant lle cydnabuwyd y dwyfoldeb hwn. Nod Paul yn yr adran hon o’i lythyr at y Philipiaid yw meithrin gostyngeiddrwydd, nid disgrifio pob manylyn ynghylch ymgnawdoliad Mab Duw, na gwneud dysgeidiaeth Iesu Grist yn fwy neu’n llai derbyniol i oes wyddonol. Gwae ni os craffwn ar Philipiaid 2 heb ddysgu’r wers hon!\nPe bai Iesu yn ddim ond dyn, gallai fod yn esiampl o ostyngeiddrwydd yn yr un modd â’r unigolion diymhongar hynny y mae wedi bod yn fraint i ni ddod ar eu traws. Ond ni fyddai’n esiampl unigryw. Pe bai Iesu wedi colli’i hollwybodaeth, byddai hynny eto yn ostyngeiddrwydd mawr, ond efallai ychydig yn llai am na fyddai’n gwbl ymwybodol o’r hyn a olygai i Fab Duw ddod yn ddyn. Ond os oedd gan Iesu Grist holl ymwybyddiaeth y duwdod, ac eto’n ymostwng bob dydd ar ddull gwas, dyna ergyd farwol i’n hymchwyddo a’n hymgecru. Rhag ein cywilydd os parhawn i ddymuno bod yn geffylau blaen. Onid hwn yw gwir fesur ein hadnabyddiaeth o Grist? Nid ein gafael ar y gwahanol dermau neu’r gwahanol ddadleuon sy’n gysylltiedig â Pherson Crist nac ychwaith uniongrededd ein proffes, ond faint o ysbryd Crist sydd gennym? Faint o barodrwydd i dorchi llewys i wasanaethu eraill? I fod yn ddim yng ngolwg eraill.\nO! na bawn yn fwy tebyg\nI Iesu Grist yn byw,\nYn llwyr gysegru mywyd\nI wasanaethu Duw.\nNid er ei fwyn ei hunan\nY daeth i lawr o’r nef\nEi roi ei hun yn aberth\nDros eraill wnaeth efe.\nO! na bawn ni fel efe.


Pensiynau buddsoddi personol (SIPPau) - Y Gwasanaeth Cynghori Ariannol\n’Cyfunwr’ pensiwn yw pensiwn buddsoddi personol (SIPP) sy’n dal buddsoddiadau tan y byddwch yn ymddeol ac yn dechrau derbyn incwm ymddeol. Math o bensiwn personol yw hwn ac mae’n gweithio mewn ffordd debyg i bensiwn personol safonol. Y prif wahaniaeth yw bod SIPP yn rhoi mwy o hyblygrwydd i chi o ran y buddsoddiadau y gallwch eu dewis.\nNid yw SIPPau i bawb. Gofynnwch am gyngor os byddwch yn ystyried y math hwn o bensiwn personol.\nDan gynlluniau pensiwn personol safonol, caiff eich buddsoddiadau eu rheoli ar eich rhan o fewn y gronfa gyfunol rydych wedi ei dewis. Math o bensiwn personol yw SIPP sy’n rhoi’r rhyddid i chi ddewis a rheoli eich buddsoddiadau eich hunain. Dewis arall fyddai talu rheolwr buddsoddi awdurdodedig i wneud y penderfyniadau ar eich rhan.\nBwriedir SIPPau ar gyfer pobl sydd am reoli eu cronfeydd eu hunain trwy ymdrin â’u buddsoddiadau, a’u symud, pan fyddant yn dymuno. Gall SIPPau hefyd gynnwys costau uwch na phensiynau personol eraill neu bensiynau cyfranddeiliaid. Am y rhesymau hyn, mae SIPPau yn dueddol o fod yn fwy addas ar gyfer cronfeydd mawr a phobl sydd â phrofiad o fuddsoddi.\nYr hyn y gallwch ac na allwch fuddsoddi ynddo\nMae’r rhan fwyaf o SIPPau yn caniatáu i chi ddewis o amrywiaeth o asedau, fel:\nStociau a chyfranddaliadau sydd wedi’u dyfynnu ar gyfnewidfa stoc gydnabyddedig yn y DU neu dramor\nPolisïau gwaddol a fasnachir\nCyfrifon cadw gyda banciau a chymdeithasau adeiladu\nEiddo masnachol (fel swyddfeydd, siopau neu safleoedd ffatri)\nNid dyma’r holl ddewisiadau buddsoddi sydd ar gael – mae gwahanol ddarparwyr SIPP yn cynnig gwahanol ddewisiadau buddsoddi.\nNi ellir dal eiddo preswyl yn uniongyrchol mewn SIPP â’r manteision treth sy’n cyd-fynd â buddsoddiadau pensiwn fel rheol. Ond, yn amodol ar rai cyfyngiadau, gan gynnwys ar ddefnydd personol, gellir dal eiddo preswyl mewn SIPP trwy rai mathau o fuddsoddiadau ar y cyd, fel ymddiriedolaethau buddsoddi eiddo tiriog, heb golli’r manteision treth. Nid yw pob darparwr SIPP yn derbyn y math hwn o fuddsoddiad fodd bynnag.\nSut yr ydych yn cael mynediad at arian yn eich SIPP\nMae’n golygu rheolau newydd a gyflwynwyd ym mis Ebrill 2015, gallwch gael mynediad at eich cronfa bensiwn a’i ddefnyddio’n fwy hyblyg ar ôl i chi droi 55 mlwydd oed.\nDeallwch eich dewisiadau wrth ymddeol\nBlwydd-daliadau a mathau eraill o incwm ymddeolopens in new window


Gwneuthurwr a Chyflenwr olwyn PU Tsieina | Ruiyi\nOlwynion PU yn ddewis poblogaidd mewn cymwysiadau diwydiannol oherwydd eu tawelwch wrth weithredu o'u cymharu ag olwynion anoddach fel dur neu haearn bwrw. Mae'r olwynion PU yn amsugno sioc ac yn helpu i glustogi'r reid. Mae hefyd yn amsugno lympiau o dir anwastad. Gall defnyddio olwyn Uned Bolisi yn lle dur leihau lefelau sŵn yn sylweddol i helpu i amddiffyn clyw eich gweithwyr.\nOlwynion PU rheol mewn cymwysiadau lle mae amddiffyn y llawr yn hollbwysig. Bydd yr olwynion Uned Bolisi yn gwyro ac yn creu ôl troed llawer mwy na deunyddiau olwyn anoddach, fel neilon. Mae'r arwynebedd mwy hwn yn helpu i leihau'r crynodiad straen ar loriau a'u cadw mewn gwell siâp am gyfnodau hirach. Ar gyfer planhigion y mae eu lloriau'n ddrud ac yn hanfodol i'ch gweithrediad, efallai mai olwyn Uned Bolisi fydd y dewis a ffefrir.\nBudd arall i Olwynion PUmewn cymwysiadau diwydiannol yw cyfernod ffrithiant y deunydd. Mae'r gwerth hwn yn disgrifio cymhareb grym ffrithiant rhwng dau gorff a'r grym sy'n eu pwyso gyda'i gilydd. Mae arwynebau mwy caled yn tueddu i fod â gwerthoedd effeithiol uwch tra bod gan arwynebau llyfnach rai is oherwydd y ffrithiant maen nhw'n ei gynhyrchu wrth eu pwyso gyda'i gilydd.\nOlwynion PU yn tueddu i fod yn ddeunydd gafaelgar, felly gall ei gyfernod ffrithiant uwch helpu i gadw cartiau wedi'u tynnu rhag fflipio. Ystyriaeth bwysig gan y gall llithro fod yn broblem i ddeunyddiau olwyn anoddach.\nOlwynion PU hefyd yn darparu tyniant rhagorol i yrru olwynion ac yn helpu i leihau faint o lwyth ar yr olwyn i gyflawni'r grym gyrru a ddymunir.\nMaint 82 * 56 * 6CM\nOlwynion ar rai cerbydau\nGafael da, ddim yn hawdd i'w lithro, perfformiad mwy gwrthsefyll traul, cyfforddus\nBlaenorol: Ffens Anifeiliaid Anwes\nNesaf: Olwyn rwber\nOlwyn Ewyn PU Tsieina, Tryc Cymysgydd Concrit, Olwyn Caster, Cymysgydd Concrit Tsieina, Olwyn PU, Olwyn PU Tsieina,


Buddsoddi £11 miliwn mewn trafnidiaeth leol\nHafan > Newyddion > Trafnidiaeth > 2012 > Buddsoddi £11 miliwn mewn trafnidiaeth leol Newyddion\nCyhoeddodd Carl Sargeant, y Gweinidog Drafnidiaeth, fod £11.4 miliwn o grant yn cael ei roi i awdurdodau lleol tuag at wella rhwydweithiau ffyrdd lleol a helpu i dargedu materion rhanbarthol sy’n ymwneud â thrafnidiaeth.\nMae’r cynlluniau a fu’n llwyddiannus yn eu cais am yr arian cyfalaf yn cynnwys:\nYsbyty Ystrad Fawr – gwelliannau i’r briffordd, Caerffili - £99,000\nMynediad i Ystad Ddiwydiannol Port Talbot – £850,000\nRhan 2 o ffordd fynediad Ystad Ddiwydiannol Wrecsam - £7,274,000\n“Bydd y buddsoddiad hwn yn caniatáu i Awdurdodau Lleol ymhob rhan o Gymru wella eu seilwaith trafnidiaeth, a bydd hefyd yn rhoi hwb sylweddol i’r economïau lleol o ran diogelu swyddi.”\n“O ganlyniad i’r arian gwerthfawr hwn, bydd pobl sy’n defnyddio’r ffyrdd yn gweld gwelliant amlwg - nid yn unig o ran amser teithio a diogelwch, ond hefyd o ran gwell cysylltiadau trafnidiaeth ar gyfer busnesau.”\nBydd y buddsoddiad yn sicrhau dros £30 miliwn o arian o Gronfa Datblygu Rhanbarthol Ewrop yn 2012/13, a gaiff ei fuddsoddi hefyd i wella seilweithiau trafnidiaeth lleol.\nMae’r cyhoeddiad diweddaraf hwn yn dilyn y £25 miliwn a ddosbarthwyd yr wythnos diwethaf rhwng y pedwar consortiwm trafnidiaeth yng Nghymru.\nBydd yr arian yn galluogi pob consortiwm trafnidiaeth rhanbarthol i roi cynlluniau ar waith i gefnogi eu Cynlluniau Trafnidiaeth Rhanbarthol, ac i wella diogelwch ar y ffyrdd ymhob rhan o Gymru.


Rhoi Cwtsh i’r Gymraeg – Llanelli Online News\n20th September 2018 2 min read\nBYDD cynllun rhad ac am ddim sy’n defnyddio gemau a chaneuon i gyflwyno’r Gymraeg i rieni plant ifanc yn ail-gychwyn mis Hydref ac yn parhau yn 2019, yn dilyn llwyddiant y cyrsiau cychwynnol a gynhaliwyd yn gynharach eleni.\nMae Clwb Cwtsh yn cynnig cyrsiau newydd am ddim mewn 76 lleoliad ar draws Cymru yn ystod mis Hydref eleni a chyfres arall o gyrsiau yn dechrau ym mis Ionawr 2019.\nBydd 23 o swyddogion o Fôn i Fynwy’n cynnal y sesiynau rhad ac am ddim i unrhyw un sydd â diddordeb dechrau dysgu’r Gymraeg mewn awyrgylch anffurfiol.\nCafodd y cynllun gwreiddiol, sy’n brosiect ar y cyd rhwng Mudiad Meithrin a’r Ganolfan Dysgu Cymraeg Genedlaethol, ei lansio ym mis Chwefror eleni. Cynhaliwyd 78 o gyrsiau fel rhan o’r cynllun, gyda dros 500 o bobl yn mynychu.\nMae’r cyrsiau Clwb Cwtsh wyth wythnos o hyd ar gyfer rhieni, gwarchodwyr a darpar rieni ac mae croeso iddynt ddod â’u plant gyda nhw, gan fod Mudiad Meithrin yn darparu adloniant ar eu cyfer. Ar ddiwedd y cyfnod, mae’r dysgwyr yn cael eu hannog i ddilyn cyrsiau pellach.\nLluniwyd y cyrsiau gan Nia Parry, sy’n adnabyddus am gyflwyno rhaglenni teledu ar S4C, yn arbennig rhai sydd wedi eu hanelu at ddysgwyr.\n“Ers dechrau gweithredu’r cynllun Clwb Cwtsh rydym wedi derbyn ymateb da ledled Cymru. Mae’r ffaith ein bod yn gallu cynnig i blant ddod gyda’u teuluoedd wedi cael ei groesawu. Rydym yn edrych ymlaen at ehangu’r ddarpariaeth ac yn gyffrous iawn i barhau i weithredu’r cynllun hwn ar lawr gwlad.”\n“Trwy gydweithio gyda Mudiad Meithrin gallwn gynnig cyfleoedd newydd i deuluoedd ddechrau dysgu’r iaith. Mae’r cynllun yn cynnig dull hwyliog o ddysgu geirfa y gall rhieni a gofalwyr ddefnyddio yn y cartref gyda’u plant bach. Gobeithiwn y bydd teuluoedd ar draws Cymru yn manteisio ar y cyfle newydd yma i ddechrau ar eu siwrne i ddysgu’r Gymraeg gyda ni.”\nI lansio’r gyfres nesaf o gyrsiau Clwb Cwtsh, mae Mudiad Meithrin yn cynnal digwyddiad yn Y Pierhead, Cynulliad Cenedlaethol Cymru rhwng 12:00 a 13.30 Ddydd Mawrth, 2 Hydref. Noddir y digwyddiad gan David Rees AC lle bydd Mudiad Meithrin yn cynnal sesiwn flasu Clwb Cwtsh ac yn sôn am y gwaith sy’n hybu a chefnogi rhieni, neiniau a theidiau, a gofalwyr i roi cynnig ar ddysgu Cymraeg ochr yn ochr â’u plant oed meithrin.\nTags: 2018 cymraeg mudiad news welsh\nPrevious Siaradwyr gwadd Mudiad Meithrin am ysbrydoli ymarferwyr blynyddoedd cynnar\nNext Gwaredu Johne’s o’ch buches


maint mwy DIY peiriant argraffu achos ffôn digidol farnais argraffydd uv ar gyfer llestri WER-G2513UV - WER\nPennaeth (au) argraffu\n6pcs TOSHIBA CE4 pennau print, 636holes * 2listl; 5pl gollyngiad inc lleiaf\nPwysau Precision anfwriadol 100KG\nModd Cynhyrchu: 720dpi 15m.sg / awr\nModd Ansawdd Uchel: 1440dpi 12m.sg / awr\nInk Curawl UV (C, M, Y, K + W + W)\nPrint Head (au) Technoleg\nInc Argraffu Inkjet Piezo\nCynnig / Cynhwysedd Inc Parhaus: 1000ml\nCerameg, Acrylig, Coed, Crefft, Peintio, Gwydr, Metal, Crystal, Lledr, PVC, ABS ac ati.\nSystem Curing Goleuadau LED\nWedi'i gyfaddef i Safon ICC Rhyngwladol, gyda Chwyth Llinell.\nTIFF, JPEG, Postscript 3, EPS, PDF ac ati\nLlwyfan Ansefydlogi Gwactod\nTymheredd: 20-50 ℃, Lleithder: 40-60%, Ystafell ddi-doll\nRheilffordd Sgwâr Linear Sgwâr\nAllbwn Meddalwedd RIP\nMaint y Cyfarpar:\n1. NAC OES, os oes angen gwneud plât, cyflymder argraffu cyflym, gall mewnbwn amrywiol feddalwedd, cefnogi gwahanol fformatau lluniau.\n2. Gyda meddalwedd rheoli lliw proffesiynol, gall newid lliw ar unrhyw adeg, dim ffioedd ychwanegol sydd eu hangen.\n3. Argraffu ar un adeg, cymerwch gynhyrchion ar ôl iddo gael ei wneud, bodloni'r gofyniad i argraffu samplau a chynhyrchion yn gyflym.\n4.No MOQ ar gyfer argraffu, cynhyrchu màs sydd ar gael, arian ac amser a arbedwyd.\n5. Gellir argraffu patrymau colur ar yr un pryd, mae lliwiau graddiant yn helpu i gryfhau'r effaith argraffu, gan ddod o hyd i gyfradd gwastraff isel yn y cynhyrchiad.\n6. Dim gofyniad llym ar gyfer gweithredwyr profiadol a phroffesiynol.\n7. Wedi'i ddiystyru trwy gyfrifiadur, dim dibyniaeth mewn gweithredwyr, yn hawdd i'w uwchraddio.\nAr ôl gwybod y cais uchod, caniatau i mi gyflwyno ar gyfer yr argraffydd digidol uv:\nArgraffiad digidol gwely gwastad yw atgynhyrchu delweddau digidol gan ddefnyddio argraffu inkjet, fel arfer ar bapur plastig neu bapur, er y gellir argraffu amrywiaeth eang o ddeunyddiau (cyffredin, papur ffotograffig, ffilm, brethyn, plastig, ac ati). Mae argraffwyr digidol gwely gwastad yn defnyddio inciau a wneir o monomerau acrylig sydd wedyn yn agored i oleuni UV cryf i'w gwella, neu eu polymeroli.\nMae'r broses hon yn caniatáu argraffu ar amrywiaeth eang o arwynebau megis pren neu fetel, carped, teils, a hyd yn oed gwydr. Mae'r gwely argraffu addasadwy yn ei gwneud yn bosib argraffu ar arwynebau sy'n amrywio mewn trwch o ddalen o bapur yn aml hyd at gymaint â modfedd. Fe'i defnyddir fel arfer ar gyfer cymwysiadau masnachol (arwyddion manwerthu a digwyddiadau), ac mae argraffu fflatiau yn aml yn lle ar gyfer argraffu sgrin. Gan na ddylid cynhyrchu platiau argraffu na sgriniau silcs, mae technoleg argraffu digidol yn caniatáu i redegau byrrach o arwyddion gael eu cynhyrchu'n economaidd.\nYn yr amgylchedd, mae argraffu digidol gwely wedi'i seilio ar system fwy cynaliadwy na'i ragflaenydd masnachol o argraffu toddyddion gan ei fod yn cynhyrchu llai o wastraff gwastraff a llai o lygredd aer dan do. Mae datrys argraffwyr gwastad fflat yn amrywio o 72dpi i tua 1700 ppi.\npeiriant gwydr gweddw gwydr\nUn o fanteision argraffydd gwastad fflat yw ei hyblygrwydd o ddeunyddiau argraffadwy er mai dim ond deunyddiau fflat sy'n gyfyngedig i hyn.\n1. Beth yw'r broses weithredu?\nCysylltwch eich cyfrifiadur gyda'n hargraffydd, mesur maint (hyd a lled) y deunydd y byddwch yn ei argraffu, mae gan ein hargraffydd system mesur awtomatig hyd yn oed. Dewiswch y llun yr ydych yn ei hoffi ac yn gosod maint yn unol â hynny trwy feddalwedd, dechrau argraffu a disgwyl am y celf rydych chi ei eisiau.\n2. Pa wasanaeth allwch chi ei gael o Aocai?\nCynigir hyfforddiant ar ôl i ni ddod i'r casgliad o'r busnes, mae'n well gennym gael hyfforddiant wyneb yn wyneb. Os yw'n rhy anodd i chi ddod Tsieina ar gyfer yr hyfforddiant hwn, byddwn yn rhoi fideos i chi o beiriannau gweithredu, cynnal ac ati.\n3. Pa ddeunyddiau y gellir eu hargraffu?\nTaflen metel, pren, PVC, lledr, ceramig, tecstilau (ac eithrio argraffwyr UV), ac ati, gellir argraffu bron pob fflat.\n4. A fydd yn cyflawni'r effeithlonrwydd delfrydol yr wyf am ei gael?\nAnfonwch eich sampl atoch, yr ydych am ei argraffu, byddwn yn argraffu ar eich cyfer am ddim, ac yna byddwch chi'n penderfynu eich bod am brynu ai peidio.\nDefnydd: Argraffydd Bill, Argraffydd Cerdyn, Argraffydd Label, Argraffydd Papur, Argraffydd Tiwb, Argraffydd Varnish ar gyfer Achos Ffôn\nDimensiynau (L * W * H): 4100 * 2800 * 1400\nArgraffu pen: 8 pcs CE4 pennau print\nuchder print: 100mm\nMeddalwedd RIP: meddalwedd Ultralprint\nUSB Connector: USB cyflymder uchel\nlliw print: CMYK + 2W + 2avarnish\nMarnais: Argraffydd Varnish UV\ndimensiwn argraffydd: 4100 * 2800 * 1400\nSystem Curing: system LED Light Curing\nPwysau Net: 1600kg\nDatrys Argraffiad: 300 * 2400 dpi


'Dwi'n unig': delio gyda chartref gwag ar ôl llond tŷ o blant - BBC Cymru Fyw\nimage captionMyfanwy Alexander\nYn un o saith o blant, ac yn fam i chwech o ferched, doedd unigrwydd ddim yn rhan o fywyd Myfanwy Alexander - tan nawr.\nWrth i'r cyfnodau clo gynyddu'r niferoedd o bobl sy'n dioddef o unigrwydd, bydd yr awdur yn mynd ar daith ar raglen deledu S4C i ddarganfod natur y cyflwr a thrafod ffyrdd i beidio bod yn unig.\nYma, mae hi'n sgwennu am ei phrofiad personol hi o rywbeth sy'n effeithio cymaint o bobl a phwysigrwydd bod yn agored am y pwnc.\nFyswn i wedi disgrifio fy hun fel y person olaf ar wyneb y ddaear i ddioddef o unigrwydd.\nDwi'n hoff iawn o gwmpeini, mae gen i lwyth o ffrindie gwych a dwi'n aelod o deulu mawr. Dwi'n ddigon ffodus i weithredu fy mreuddwyd wrth sgwennu'n broffesiynol ac mae fy ngyrfa yn rhoi sawl cyfle i gwrdd â phobl ddifyr newydd yn aml iawn.\nDwi'n byw mewn tŷ hyfryd tu hwnt yng nghanol harddwch tirlun Sir Drefaldwyn, ymhlith ffrindie fy nglasoed. Ac mae gen i ddigon o bres yn fy mhoced i gael mynd i'r dafarn am ddiod neu fynychu sawl gŵyl, yn cynnwys y 'Steddfod a'r Sioe Frenhinol.\nYn anaml dwi'n codi fy ffôn heb weld neges gan rywun a dwi'n mwynhau dal fyny ar Facebook neu roi'r byd yn ei le yn nhalwrn Trydar.\nTawel fel y bedd\nOnd, fin nos, pan mae gwaith y diwrnod drosodd, a dwi'n eistedd lawr ar y soffa, llyfr yn un llaw a glasiad o win da yn y llall, mae'r tŷ 'ma, sy'n golygu gymaint i fi, fel hafan, fel sbring fwrdd, fel adlewyrchiad o fy hunan, yn wag ac yn dawel fel y bedd. Neu, os dwi'n dychwelyd o weld ffrindie, dwi'n agor y drws a sefyll ar y trothwy, yn ymwybodol nad oes neb yma i fy nghyfarch.\nDwi'n dweud 'helo' wrth y gath ond er bod o'n ymateb yn syth, nid yw canu grwndi cystal â llais person. Weithiau, dwi'n camu mewn i dŷ fel rhywun sy'n plymio llyn mawnog y mynydd a ddim ond oherwydd bod neb wedi tanio'r stof goed. Dwi'n byw ar ben fy hun ac mae rhaid i mi arfer efo hyn.\nimage captionYn rhaglen DRYCH: Sut i beidio bod yn unig, bydd Myfanwy Alexander yn teithio i Ynys Enlli i ddeall mwy am unigrwydd\nGes i fy magu mewn tŷ llawn bwrlwm, saith o blant, cyfnither a oedd wedi ei gadael efo ni pan symudodd ei rhieni draw i Hong Kong, au pair o'r Swistir, a Mam a Dad. A bob hyn a hyn, ymwelwyr eraill, fel chwaer i'r au pair a ddaeth am wythnos o wyliau ond arhosodd am flwyddyn, yn ceisio denu sylw fy mrawd golygus.\nRoedd fy mam hefyd yn cynnal ysgol feithrin pedwar bore'r wythnos felly yn fy mhlentyndod, prin oedd yr eiliadau dreuliais ar ben fy hun. I ddweud y gwir, pleser oedd y cyfle i fod ar ben fy hun ac mi guddiais yn aml iawn yn y caban bach roedd Dad wedi creu i ni ym mhen pella'r berllan, er mor damp oedd hi tu fewn.\nFel plentyn ieuangaf mewn ffasiwn deulu, roeddwn i'n mwynhau bob eiliad o'r holl stŵr a phan ges i'r cyfle i gael plant fy hunan, mi benderfynais greu patrwm tebyg.\nHedfan o'r nyth\nimage captionMyfanwy Alexander gyda phump o'i merched pan yn iau\nFelly, ges i'r fraint o fagu chwech o'r merched gorau yn y byd mawr crwn. Nid oedd bywyd yn fêl i gyd, yn enwedig yn y cyfnod pan ro'n i'n fam sengl. Aeth y blynyddoedd heibio fel corwynt, yn ceisio gofalu drostyn nhw, yn ceisio rhoi bwyd ar y bwrdd, yn ceisio dod dros y pethau erchyll ddigwyddodd amser yr ysgariad.\nFesul un, maen nhw wedi lansio, wedi mynd heibio'r cerrig milltir bwysig fel graddio, dewis swyddi, teithio, cwrdd â chariadon. Dwy flynedd yn ôl, gadawodd Gwenllian, cyw bach melyn olaf, i ddechrau astudio fyny'n Newcastle.\nRhaid cyfaddef, y peth cyntaf sylwais oedd tipyn o ryddhad. Y roced olaf wedi gadael y safle lansio ac, ar ôl trideg blynedd o baratoi tri phryd o fwyd bob un diwrnod, mi groesawais y cyfle i gael ffa ar dost am ddeg o'r gloch os mai dyna ro'n i'n awydd wneud.\nRoedd yn braf hefyd i gael ffocysu ar fy ngwaith, heb ruthro nôl i fynychu Noson Rhieni ac yn y blaen.\nWedyn, daeth COVID a dychwelodd Gwenllian am chwe mis. Petai amgylchiadau wedi fy ngorfodi i i aros yn y tŷ efo fy mam am gyfnod mor hir, dwi ddim yn sicr allai fod mor siriol, ond roedd o'n bleser mawr i gael ei chwmpeini yn ystod y cyfnod cyfyng.\nAngen bod yn agored\nWedyn, aeth hi nôl i'r brifysgol, ac mi sylwais pa mor dawel oedd y tŷ yma hebddi hi. Dyna pryd ddysgais yn union beth oedd enw go iawn i'r teimlad o wacter: dwi'n unig. Nid oedd hyn yn hawdd i'w gyfaddef ond dwi'n meddwl dylai ni fod yn fwy agored am y pwnc pwysig yma.\nimage copyrightLewis Watt\nimage captionMyfanwy Alexander gyda'r Archddiacon Eileen Davies yn rhaglen DRYCH, un o'r bobl mae hi'n cyfarfod er mwyn deall mwy am natur unigrwydd\nWrth gwrs, mae 'na un ateb i'r broblem. Mae 'na ddynion ar gael ar y we, a dwi'n gwybod fod y system yna'n gweithio'n dda i rai, ond ddim i fi. Os dech chi'n gweld rhywun efo llosgiadau dros ei gorff cyfan, dech chi ddim yn gofyn iddyn nhw pryd maen nhw'n mynd nôl i'w swydd yn siop tships, fel petai!\nBeth allai wneud, felly? Un peth dwi wedi darganfod, fel sawl un, dros y cyfnod clo: pa mor bwysig i mi yw'r digwyddiadau lleol. Dwi'n ysu i ddychwelyd i neuadd y pentre' am gyngerdd neu yrfa chwist; dwi hyd yn oed yn edrych ymlaen at brynu tocyn raffl. Dwi hefyd wedi sylwi faint dwi'n colli gweld ffrindie a dwi'n gwneud mwy o ymdrech i weld y bobl sy'n golygu cymaint i mi.\nHefyd, dwi 'di dechrau rheoli fy nheimladau'n gyson. Er enghraifft, all penwythnos fod yn gyfnod llawer rhy dawel i rywun sy'n byw ar ben ein hun, felly yn hytrach na dechrau hiraethu dros fywyd delfrydol, dwi'n rhoi rhywbeth braf i fi fy hunan, ffilm, llyfr newydd neu rywbeth tebyg ac felly, cyfnod o fwynhad all y penwythnos fod, yn hytrach na dau ddiwrnod o dawelwch llethol. Neu, os mae'r rheolau'n caniatáu, all cwrdd â ffrind dros baned, i greu copa gymdeithasol o'r tir gwastad penwythnos wag.\nHen bryd i ni drafod y niwl o unigrwydd all lifo mewn i'n bywydau ni. Rhaid bod yn onest a chwilio am strategaethau sy'n rhwystro ni rhag suddo fewn i gylch: os dech chi ddim yn teimlo'n hwyliog, dech chi'n camu nôl o'r byd ac wedyn, fydd y broses o encilio'n gwaethygu'r sefyllfa. Edrych i'r drych a sylwi fod wyneb rhywun unig yn syllu nôl, ond rhywun sydd ddim yn fodlon cael ei rhwystro gan unigrwydd chwaith.\nDRYCH: Sut i beidio bod yn unig, am 9 o'r gloch nos Sul 16 Mai, ar S4C\nHiraethu am gwmni yn ystod 'lockdown unig'\nCodi calon drwy godi canu dros y we\n'Tyda ni ddim yn ffraeo, da ni jest ddim yn siarad'


WEDI'I AILDREFNU: Hospes a Hostis: Ailfeddwl Cyfieithu a Lletygarwch - Digwyddiadau - Prifysgol Caerdydd\nWEDI'I AILDREFNU: Hospes a Hostis: Ailfeddwl Cyfieithu a Lletygarwch\nMarkerLleoliad:Room 2.18, School of Modern Languages\nTelephoneFfôn: +44 (0)29 2087 9656\nSylwch fod y digwyddiad hwn wedi'i aildrefnu i ddyddiad cynharach.\nDarlith gyhoeddus gyda'r Athro Loredana Polezzi (Prifysgol Caerdydd), fel rhan o themâu ymchwil Dinasyddion a Chyfieithu, Addasu a Pherfformiad yn yr Ysgol. Wedi'i ddilyn gan dderbyniad gwin yng nghyntedd yr Ysgol rhwng 17:00 - 18:00.\nCrynodebFel 'cyfieithu', mae 'lletygarwch' ('hospitality') a 'gwrthdaro' ('conflict') yn eiriau amlgyfeiriol. Mae'r gair Lladin 'hospes' yn golygu gwesteiwr a gwestai, rhywun lleol a dieithryn. Mae gan y ddau ystyr, fel yr ysgrifennodd Derrida, gysylltiad â'r gair 'gwystl' ('hostage'). Fel y nodwyd gan Benveniste, mae gan y gair 'hospes' gysylltiad agos â 'hostis' sydd, yn ei dro, yn golygu dieithryn a gelyn. Mae cyfieithu, hefyd, yn weithred, wedi'i hadeiladu ar y tensiynau rhwng tebygrwydd a gwahaniaeth, rhwng 'yr estron' a'r hyn sy'n 'neilltuol i ni'. Mae ffurfiannau dwyrannol traddodiadol o gyfieithu, sy'n mynnu cywerthedd ac amnewid, yn gyson ailbwysleisio'r gwrthwynebiad rhwng yr estron a'r un peth, ac yn mynnu dileu'r naill er mwyn cynhyrchu'r llall. Beth petawn ni'n newid y model hwnnw? Beth os yw'r cyfieithydd a'r hyn a gyfieithir yr un fath? Beth, hefyd, os ydyn nhw eisoes yno, nawr, yn hytrach nag yn 'estron' a 'rhywle arall'? Byddaf yn trafod y cwestiynau hyn gan ddefnyddio enghreifftiau o ysgrifennu ymfudol a chelfyddydau gweledol, gan ddadlau y gall cysyniad gwahanol o gyfieithu ddod i'r amlwg mewn byd symudol ac amlieithog.\nBywgraffiadMae Loredana Polezzi yn Athro Astudiaethau Cyfieithu yn yr Ysgol Ieithoedd Modern, Prifysgol Caerdydd, ac yn Llywydd y Gymdeithas Ryngwladol er Astudiaethau Cyfieithu a Rhyngddiwylliannol (IATIS) Ei phrif ddiddordebau ymchwil yw astudiaethau cyfieithu, llenyddiaeth gymharol a hanes teithio a mudo. Mae ei gwaith yn canolbwyntio ar y modd y mae symudedd daearyddol a chymdeithasol yn gysylltiedig â theorïau ac ymarfer cyfieithu, hunangyfieithu ac amlieithrwydd. Ar y cyd â Rita Wilson, mae hi'n olygydd ar y cyfnodolyn rhyngwladol blaenllaw, The Translator. Roedd hi'n gyd–ymchwilydd yn y prosiectau ymchwil ‘Transnationalizing Modern Languages’ a ‘Transnationalizing Modern Languages: Global Challenges’, o dan nawdd cynlluniau Translating Cultures a GCRF yr AHRC, yn ogystal â bod yn un o sylfaenwyr y rhwydwaith Cultural Literacy in Europe.\nCyfieithu ar y prydBydd y digwyddiad hwn yn cael ei gynnal drwy gyfrwng y Saesneg. Mae croeso i chi ofyn cwestiynau yn Gymraeg yn ystod y sesiwn holi ac ateb. Os ydych yn bwriadu gwneud hyn, cysylltwch â mlang-events@caerdydd.ac.ukerbyn dydd Iau 20 Chwefror i wneud ymofyniad cyfieithu ar y pryd. Nodwch fod 10% neu mwy o’r rhai sy’n bwriadu dod yn angen i ofyn am y ddarpariaeth hon er mwyn iddo gael ei ffynonellau i fod yn bresennol a bydd yn amodol ar argaeledd adnoddau.Mae'n ddrwg gennym nad yw'r dudalen gofrestru gyfan ar gael yn Gymraeg; yn anffodus nid yw'r platfform yr ydym yn ei ddefnyddio'n cynnig y gwasanaeth hwn.\nGweld WEDI'I AILDREFNU: Hospes a Hostis: Ailfeddwl Cyfieithu a Lletygarwch ar Google Maps\nRoom 2.18, School of Modern Languages\nCitizens – School of Modern Languages’ Research Seminar Series


TrC yn cyhoeddi Chwyldro Rheilffyrdd ar y Sul ledled Cymru – Partneriaeth Rheilffordd Cymunedol Dyffryn Conwy ac Arfordir Gogledd Orllewin Cymru\n“Mae’n newyddion gwych bod Trafnidiaeth Cymru wedi dangos eu hymrwymiad i Ddyffryn Conwy drwy gyflwyno gwasanaethau trên ar ddydd Sul yn ystod y gaeaf, yn ogystal â chysylltiad rheolaidd o Landudno i’r rhwydwaith bob diwrnod. Mae’r newid hwn yn ateb gofynion lleol ac yn cydnabod effaith yr hyn sy’n cael ei gynnig i dwristiaid yn yr ardal drwy gydol y flwyddyn.”\nBydd rheilffyrdd y Cymoedd yn gweld mwy o drenau â phedwar cerbyd ar y gwasanaethau prysur, ynghyd â newidiadau eraill i’r cerbydau, gan greu lle i hyd at 6,500 yn fwy o gymudwyr bob wythnos.\nGwasanaeth llawer helaethach ar ddydd Sul ar reilffordd Rhymni, gyda 7 o wasanaethau ychwanegol rhwng Rhymni a Chaerdydd, yn ogystal â bron â threblu’r gwasanaethau i/o Gaerffili – 16 bob dydd Sul nawr, ac yna 45 o fis Rhagfyr ymlaen.\nBydd y gwasanaeth gwennol o Gaerdydd Heol y Frenhines i Fae Caerdydd yn cynyddu o 100 o wasanaethau ar ddydd Sul i 130, a bydd yn rhedeg tan 22:00, i roi mwy fyth o ddewisiadau i bobl allu mwynhau ardal y Bae ar nos Sul cyn dod yn ôl ar gyfer cysylltiadau ymlaen. O’r blaen, roedd y gwasanaethau’n dod i ben am 19:00 ar nos Sul – sy’n golygu y bydd tair awr yn ychwanegol o wasanaeth i gwsmeriaid.


Bywyd Iolo Morganwg : Iolo Morganwg a'r Traddodiad Rhamantaidd yng Nghymru, 1740-1918\nY Bardd a'r Emynydd\nY Bwytawr Opiwm\nDeunydd hunangofiannol (NLW 21387E )\nY Saer Maen\nY Sylwebydd Amaethyddol a'r Ffermwr\nYr Hynafiaethydd a Saer Cenedl\nHafanY ProsiectYr ArchifGwaith IoloGohebiaeth\nPWY OEDD IOLO MORGANWG?\nSaer Maen a Saer Cenedl\n• Yr oedd, ac y mae, EDWARD WILLIAMS (1747-1826) yn fwy adnabyddus wrth ei enw barddol IOLO MORGANWG.\n• Fel yr awgryma'r enw barddol hwn, un o frodorion bro MORGANNWG oedd Iolo, a'r sir hon a'i hanes oedd canolbwynt Barddas, ei weledigaeth farddol.\n• Fel ei dad, gweithiai Iolo wrth ei grefft fel SAER MAEN.\n• Ond ystyrir Iolo hefyd yn SAER CENEDL ar sail ei gyfraniad i ddeffroad diwylliannol y ddeunawfed ganrif ac am iddo ddyrchafu gwareiddiad Cymru trwy gyfrwng Barddas a Gorsedd Beirdd Ynys Prydain. Iolo hefyd oedd y cyntaf i wyntyllu'r syniad o gael sefydliadau cenedlaethol i'r Cymry: sef llyfrgell, academi, amgueddfa ac amgueddfa werin.\n• POLYMATH hunanaddysgedig oedd Iolo a thystia ei lawysgrifau i'w ddiddordebau amlochrog: derwyddiaeth, barddoniaeth, canu gwerin, hynafiaethau, pensaernïaeth, amaethyddiaeth, daeareg, iaith a thafodiaith, achau, radicaliaeth a diddymu caethwasanaeth.\n• Iolo oedd un o lythyrwyr mwyaf diwyd Cymru'r ddeunawfed ganrif a gadawodd gorff o LYTHYRAU amrywiol a chyfoethog sy'n crynhoi holl ferw a thensiynau ei fywyd a'i gyfnod.\n• Cofleidiodd RADICALIAETH wleidyddol a chrefyddol. Yn ogystal ag ymwneud â'r Gwyneddigion a bleidiai 'Rhydd-did mewn Gwlad ac Eglwys', yn ystod y 1790au bu'n troi ymysg cylchoedd radical Llundain. Taniwyd ef gan feddylwyr radicalaidd mwyaf blaenllaw ei gyfnod a daeth i adnabod nifer ohonynt yn bersonol: George Dyer, William Godwin, Joseph Johnson, Thomas Paine, Joseph Priestley, Robert Southey, John Thelwall, Horne Tooke, Gilbert Wakefield, a David Williams. O ran crefydd, Anghydffurfiwr Rhesymegol (Rational Dissenter) oedd Iolo a chwaraeodd rôl allweddol wrth osod seiliau'r achos UNDODAIDD yn ne Cymru.\n• Gwelir ôl RHAMANTIAETH ar farddoniaeth a gweledigaeth farddol Iolo. Cafodd y darlun Rhamantaidd o Gymru a'i gorffennol a ddarluniodd ynddynt ddylanwad pellgyrhaeddol ar y modd y syniai'r Cymry amdanynt eu hunain yn ystod y bedwaredd ganrif ar bymtheg.\n• Yr oedd Iolo yn FARDD toreithiog yn y Gymraeg a'r Saesneg, a barddonai hefyd yn enw beirdd eraill. Y cerddi a briodolodd i Ddafydd ap Gwilym yw'r mwyaf adnabyddus o'i weithgarwch fel FFUGIWR llenyddol, ac o ganlyniad enillodd enw iddo'i hun fel un o ffugwyr mwyaf llwyddiannus ei gyfnod yn Ewrop.\nIolo Morganwg ar wefan Sain Ffagan, Amgueddfa Werin Cymru\nIolo Morganwg ar wefan Casglu'r Tlysau


Waveland, Mississippi - Wicipedia\nDinas yn Hancock County, yn nhalaith Mississippi, Unol Daleithiau America yw Waveland, Mississippi. ac fe'i sefydlwyd ym 1972. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser Canolog.\nMae ganddi arwynebedd o 17,611,919 metr sgwâr ac ar ei huchaf mae'n 5 metr yn uwch na lefel y môr. Yn ôl cyfrifiad y wlad, poblogaeth y dref yw: 6,674 (2000); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Waveland, Mississippi\nCeir nifer o bobl nodedig a anwyd yn Waveland, gan gynnwys:\ncerflunydd Waveland, Mississippi 1873 1930\nWedi dod o "https://cy.wikipedia.org/w/index.php?title=Waveland,_Mississippi&oldid=10135797"\nNewidiwyd y dudalen hon ddiwethaf ar 12 Ebrill 2020, am 23:30.


Gweithdai Datblygu Dy Syniadau | Busnes Cymru\nNid yw brwdfrydedd a diddordeb pobl ifanc mewn cychwyn busnes erioed wedi bod mor uchel – mae 1 o bob 7 person yn hunangyflogedig yng Nghymru.\nOs ydych chi o dan 25 oed, mae Syniadau Mawr Cymru eisiau eich cefnogi chi i wella'ch dealltwriaeth o fusnes; datblygu'ch syniadau a'ch helpu i ddeall y cymorth busnes sydd ar gael i'ch helpu i gychwyn a thyfu'ch busnes.\nEr mwyn meithrin y dalent entrepreneuraidd hon, rydym wedi creu gweithdai a fydd yn rhoi cyfle ichi archwilio a datblygu syniadau busnes hyfyw.\nMae Gweithdai Archwilio Syniadau Mawr yn weithdai ysgogol ac ymarferol sy'n cael eu cynnal gan Fodelau Rôl Syniadau Mawr Cymru mewn ysgolion, colegau a phrifysgolion ledled Cymru. Mae'r sesiunau un neu dau awr hon yn berffaith os ydych am ddysgu mwy amdano beth mae fod yn entrepreneur fel, neu oes gennych chi syniad o'r busnes rydych am ei ddatblygu.\nBydd y gweithdai yn eich helpu chi i greu syniadau ac yn gallu rhoi y hyder a'r wybodaeth sydd eu hangen arnoch. Bydd y gweithdai hefyd yn helpu'r sawl sydd am fireinio eu syniadau, magu eu hyder a datblygu sgiliau cyflwyno a gwerthu i allu gwerthu a marchnata eu syniad i eraill. Ar ddiwedd y gweithdy, bydd gennych gynllun gweithredu clir a dealltwriaeth o'r opsiynau a'r cymorth busnes sydd ar gael ar eu cyfer.\nI ddysgu mwy neu i ddod i un o'r gweithdai hyn, cysylltwch â'r Hyrwyddwr Menter yn eich sefydliad neu â'ch Cydlynydd Rhanbarthol.


Gynllunio a chyflwyno grwpiau ffocws - Data Cymru\nRhoi tipyn o gyngor, offer ac adnoddau i’ch helpu i gynllunio a chyflwyno grŵp ffocws.\nMae grŵp ffocws yn golygu grŵp bach o bobl yn trafod mater, cynnyrch, person neu beth er mwyn helpu’r ymchwilydd i ddeall barn y cyhoedd ehangach amdano. Maen nhw’n cael eu defnyddio’n gyffredin i archwilio canfyddiadau, teimladau a phrofiadau pobl a grwpiau neu i gynhyrchu syniadau newydd.\nFel arfer mae grwpiau ffocws yn cynnwys chwe i wyth o bobl, sy’n cael eu harwain trwy’r drafodaeth gan un neu ddau hwylusydd. Yr hwyluswyr sy’n gyfrifol am lywio trafodaeth y grŵp a sicrhau bod pob mater wedi cael ei drafod.\nMae ein cwrs hyfforddiant yn cynnig cyngor ac arweiniad ymarferol i’ch helpu i ddeall pam, sut a phryd byddech chi’n trefnu ac yn cynnal grŵp ffocws i gefnogi’ch gwaith chi.\nErbyn diwedd y cwrs, byddwch yn deall:\nbeth yw grwpiau ffocws, eu pwrpas, a phryd i’w defnyddio\nyr elfennau allweddol mae eu hangen wrth baratoi\nsut i ddewis cyfranogwyr a sicrhau cyfranogiad, gan gynnwys dulliau i ennyn diddordeb cyfranogwyr anodd-eu-cyrraedd\nsut i gyflwyno grŵp ffocws\nBydd y cwrs hwn yn dddefnyddiol i unrhyw un sydd angen ymgysylltu â rhanddeiliaid, dinasyddion, neu gwsmeriaid. Mae’r cwrs yn fwriadol ‘sylfaenol’ ei ddull a’i gynnwys, ac nid oes angen unrhyw wybodaeth flaenorol o gynllunio neu gyflwyno grŵp ffocws.\nOs hoffech chi gael rhagor o wybodaeth am y cwrs hwn, cysylltwch â Leanne Teichner. Leanne yw ein hymchwilydd cymdeithasol, sy’n arbenigo mewn ymchwil ansoddol ac ymgysylltu.


Mahima’n lansio’i gyrfa gyda phrentisiaeth yn Senedd Cymru | NTFW Welsh\nPostiwyd ar June 12, 2020 gan karen.smith\nMahima Khan yn derbyn gwobr Prentis y Flwyddyn Gweinyddu Busnes y Gynghrair Ansawdd Sgiliau oddi wrth Lydia Harris, rheolwr hyfforddiant gyda’r JGR Group.\nMae ei phenderfyniad i lansio’i gyrfa â phrentisiaeth yng Nghymru yn hytrach na gradd brifysgol yn talu ar ei ganfed i Fwslim ifanc sydd eisoes wedi ennill gwobrau.\nMae Mahima Khan, 20 oed, o Gaerdydd, wedi cwblhau prentisiaeth sylfaen (Lefel 2) mewn gweinyddu busnes ac wedi symud ymlaen i wneud diploma Lefel 3, gan weithio yn Senedd Cymru.\nCyflwynir y rhaglen ddysgu ar ran Coleg Caerdydd a’r Fro (CAVC) gan y JGR Group fel rhan o gonsortiwm y Gynghrair Ansawdd Sgiliau.\nEnillodd Mahima wobrau Prentis y Flwyddyn a Phrentis y Flwyddyn Gweinyddu Busnes yng ngwobrau blynyddol y Gynghrair Ansawdd Sgiliau ym mis Mawrth. Cafodd ei henwebu hefyd ar gyfer Gwobr y Gwasanaethau Cyhoeddus yng Ngwobrau Prentisiaethau’r Deyrnas Unedig ar gyfer Pobl Dduon ac Asiaidd a Lleiafrifoedd Ethnig (BAME) a gynhelir yn nes ymlaen eleni.\nBu ei chyfnod yn gweithio yn yr adrannau addysg, adnoddau dynol a’r gwasanaeth ymchwil yn y Senedd yn brofiad gwerthfawr i Mahima a llwyddodd i gael swydd barhaol yn swyddog cymorth i’r Pwyllgor Newid Hinsawdd, Amgylchedd a Materion Gwledig.\nMae wedi cyfrannu at ddatblygu strategaethau recriwtio a derbyn y Senedd, mae’n cydgadeirio’r rhwydwaith cydraddoldeb yn y gweithle ac mae’n mynd ati gydag angerdd i gynrychioli’r gymuned o bobl dduon ac Asiaidd a lleiafrifoedd ethnig.\nFe gyfrannodd at sefydlu Senedd Ieuenctid Cymru, gan helpu yn y broses o ddewis 60 o aelodau o blith y 450 o ymgeiswyr. Yn ogystal, dewiswyd hi i ymuno â phenaethiaid gwasanaethau mewn grŵp ffocws a ffurfiwyd i benodi cyfarwyddwr cyfathrebu newydd i’r Senedd.\n“Fe wnaeth hyn fy ngrymuso a’m hysgogi gan fy mod ynghanol pobl sydd mewn swyddi y gallwn i, efallai, eu gwneud rhyw ddiwrnod,” medda Mahima. “Yn dilyn fy lleoliadau gwaith mewn gwahanol adrannau, roeddwn yn ddigon hyderus i ymgeisio am swydd barhaol.”\nYn ystod ei phrentisiaeth, dysgodd sut i greu briff cyhoeddi ac ymchwil, rheoli a chynnal adnoddau gwybodaeth yn y llyfrgell, ehangu casgliad digidol trwy greu cofnodion catalogio newydd, ac ysgrifennu a golygu gwybodaeth ddwyieithog ar gyfer Aelodau’r Senedd.\nWrth feddwl am ei diwrnod cyntaf fel prentis yn Senedd Cymru, roedd Mahima’n cyfaddef ei bod yn nerfus.\n“Roeddwn i’n poeni na fyddwn i’n teimlo ’mod i’n perthyn yma ac y byddai pobl yn edrych i lawr arna i am fy mod yn Fwslim ifanc sy’n gwisgo hijab,” meddai. “Doedd dim angen i mi boeni oherwydd mae pawb yn y Senedd wedi bod yn gefnogol iawn ac yn wych.\n“Ers y diwrnod cyntaf, rwy wedi cael croeso mawr ac rwy’n gobeithio aros yma i gael bod yn esiampl i ferched ifanc Mwslimaidd eraill. Rwy yma i gynrychioli’r mwyafrif, nid y lleiafrif, ac rwy mor falch mod i wedi setlo mewn gweithle lle nad ydw i wedi profi rhagfarn na chamwahaniaethu.\n“Yn fy mlwyddyn gyntaf fel prentis, dysgais sut i ddod i wybod mwy am y bobl o fy nghwmpas ac arweiniodd hynny fi i wneud mwy i helpu pobl eraill oedd wedi cael profiadau tebyg i mi. Mae gan bawb stori wahanol. Rwy’n gobeithio gallu rhannu fy stori i gyda rhagor o bobl oherwydd rwy’n credu y gallwn i wneud gwahaniaeth.\n“Rwy’n falch o gael bod mewn sefyllfa lle gallaf siarad dros y gymuned BAME. Rwy hefyd yn credu’n gryf mewn prentisiaethau achos maen nhw’n sicr yn gallu newid eich bywyd.\n“Dim ond un arall o fy ffrindiau ysgol ddewisodd wneud prentisiaeth yn lle mynd i’r brifysgol. Mae llawer o fy ffrindiau sydd yn y brifysgol yn dweud eu bod yn difaru eu penderfyniad oherwydd mae gennym ni swyddi parhaol cyn iddyn nhw raddio a bydd raid iddyn nhw ad-dalu eu benthyciad myfyrwyr.”\nMae’n awyddus i annog rhagor o bobl o’r gymuned BAME i ddilyn yn ôl ei throed yn hyderus er mwyn sicrhau mwy o amrywiaeth yn y Senedd.\n“Fy uchelgais i yw aros yn y Senedd, dal ati i weithio’n galed, dal i gael fy nghydnabod a, gobeithio, symud ymlaen i swydd uwch lle gallaf gyfrannu mwy at y tîm recriwtio er mwyn ceisio sicrhau bod pobl o bob cefndir yn ymgeisio am swyddi yma,” meddai Mahima.\n“Mae fy ffydd gref wedi bod o help mawr i hybu fy hyder wrth weithio yn y Senedd. Mae Islam yn dysgu llawer i chi, er enghraifft, os ydych chi’n credu ynoch chi’ch hunan gall unrhyw beth ddigwydd.”\nDiolchodd i’w mam am ei hannog i ymgeisio am y brentisiaeth a’i rheolwr hyfforddiant yn y JGR Group, Lydia Harris, am ei chefnogaeth, gan ddweud: “Byddaf yn fythol ddiolchgar am gael pobl mor anhygoel yn rhan o fy nhaith.”\nDywedodd Humie Webbe, arweinydd strategol cydraddoldeb ac amrywiaeth gyda Ffederasiwn Hyffordiant Cenedlaethol Cymru: ‘Mae Mahima yn llysgennad gwych dros brentisiaethau ac mae ei chariad at ddysgu yn disgleirio trwy ei stori.\n“Mae’n wych clywed bod Mahima’n awyddus i ddefnyddio’i phrofiad i helpu merched ifanc sydd heb lawer o hunanhyder a’r gobaith yw y bydd ei stori’n ysbrydoli pobl eraill o gefndir BAME i ystyried prentisiaethau.”\nDywedodd pennaeth Coleg Caerdydd a’r Fro, Kay Martin: “Rydyn ni fel coleg o’r farn ei bod yn hanfodol i ni gynrychioli’r holl gymunedau rydym yn eu gwasanaethu ac rydym yn eithriadol o falch o Mahima am ddangos mor glir bod prentisiaethau’n llwybr gyrfa gwerthfawr i bawb, o bob cefndir.\n“Mae Mahima’n batrwm ar gyfer prentisiaid ym mhob man, yn enwedig rai o gefndiroedd BAME. Mae’n siŵr o fynd yn bell a defnyddio’i phrofiadau a’i hymroddiad i annog eraill i wneud yr un peth.”\nGall busnesau ganfod sut y gallant elwa o gyflogi prentis neu gynyddu sgiliau eu gweithlu presennol trwy nodi eu diddordeb yn businesswales.gov.wales/skillsgateway/cy/prentisiaethau neu trwy ffonio 03301 228 338 i gael gwybod rhagor.\nGall unigolion sy’n dechrau canfod eu ffordd ym myd gwaith neu sy’n cymryd camau tuag at newid gyrfa ddysgu mwy yn https://llyw.cymru/prentisiaethau-dewis-doeth\nCaiff y Rhaglen Brentisiaethau ei hariannu gan Lywodraeth Cymru gyda chymorth Cronfa Gymdeithasol Ewrop (ESF).\n« Daw Courtney â phelydr o heulwen i Pembroke Haven — Fiona’n barod i hyrwyddo ansawdd dysgu seiliedig ar waith »


Arfer Gorau: Aseiniad Grŵp | Blackboard Help\nArfer Gorau: Aseiniad Grŵp\nGraddau unigol neu un radd grŵp a rennir gan bob aelod?\nMae grŵp yn dîm. Ni waeth p'un a fyddwch yn aseinio myfyrwyr i grwpiau neu bod myfyrwyr yn dewis eu cymheiriaid tîm, y gobaith yw y bydd y mwyafrif o fyfyrwyr yn teimlo'n ymroddedig i nod cyffredin. Mae atebolrwydd unigol yn hanfodol er mwyn i grŵp weithio'n effeithiol a chynhyrchu canlyniadau gwerth chweil. Pan mae pob aelod o grŵp yn derbyn yr un radd, daw atebolrwydd personol yn fater.\nEfallai y byddwch yn ei chael yn her i bennu graddau unigol ar gyfer prosiect grŵp. Mae rhai hyfforddwyr yn rhoi'r un radd i bob aelod ar gyfer eu haseiniad grŵp. Mae hyn yn gwaredu cystadlu o fewn y grŵp ac yn cadw'r ffocws ar weithio ar y cyd. I leihau pryderon myfyrwyr dros radd a rennir, byddwch yn siŵr bod y radd grŵp yn ganran fach yn unig o'u cyfanswm graddau.\nNeu, gallwch ddefnyddio amrywiaeth o aseiniadau i raddio cyfraniad pob myfyriwr. Gallwch ofyn am werthusiadau gan gyfoedion ac adolygu sgôr prawf, arolygon ac aseiniadau ysgrifennu myfyriol pob aelod.\nManteision asesu gan gymheiriaid\nGydag asesu gan gymheiriaid, mae myfyrwyr yn cymryd rhan yn y broses werthuso. Maent yn sylwi ar ac yn barni gwaith pob aelod o'r grŵp. Gallwch ddefnyddio'r adborth i ychwanegu gradd cyfranogiad neu bwyntiau bonws i wobrwyo aelodau grŵp a gyflawnodd y gofynion a amlinellir.\nOs yw aelodau grŵp yn ymwybodol ymlaen llaw y bydd yn rhaid iddynt raddi eu cymheiriaid, mae'n bosib y bydd myfyrwyr yn cael gwell ymdeimlad o gyfranogiad a chyfrifoldeb. Mae'n bosib y bydd y tîm yn creu cynnyrch terfynol o safon uwch ac yn dysgu mwy pan fyddant yn gwybod bod eu gwerthuswyr yn gweithio ochr yn ochr â nhw. Gallwch ddefnyddio asesu gan gymheiriaid fel rhan o'r broses gydweithio, ac nid dim ond fel arolwg a gyflwynir ar y diwedd pan nad oes unrhyw gyfle i wella'n bosib. Gallwch ofyn am wiriadau cyflym ynghylch sut mae'r broses cydweithio'n mynd.\nYn y pen draw, pan fyddwch yn aseinio gradd ar gyfer cyflawniad grŵp a chyfraniadau'r aelodau unigol, ystyriwch y cwestiynau hyn:\nSut mae'r grŵp wedi arfarnu ei lwyddiant a'i gilydd?\nYdy canlyniad y grŵp yn bodloni gofynion yr aseiniad?\nCyfeirebau ac adroddiadau cynnydd\nDarperwch gyfeirebau, safonau, a chanllawiau cyn i fyfyrwyr asesu gwaith ei gilydd. Cymerwch yr amser i gwrdd yn rhithiol â phob tîm i drafod rolau tîm. Trafodwch sut rydych yn disgwyl i'r tîm gydweithio, pa mor aml y mae angen i gyfarfodydd ddigwydd, a sut mae'r gyfran asesu gan gymheiriaid yn effeithio ar eu graddau terfynol.\nGallwch ddefnyddio adroddiad cynnydd wythnosol syml i helpu aelodau grŵp i aros ar y trywydd cywir. Dylech gynnwys tri neu bedwar o'r cwestiynau hyn:\nA gyflawnoch eich grŵp nodau'r wythnos?\nA dreulioch ddigon o amser ar y gwaith grŵp?\nOedd pob aelod wedi cyfrannu'n gyfartal?\nOedd yr aelodau wedi gweithio'n dda gyda'i gilydd?\nBeth arall a allech fod wedi ei gyfrannu i helpu eich tîm yr wythnos hon?\nBeth arall a allai eraill fod wedi ei gyfrannu i helpu eich tîm yr wythnos hon?\nPwy gyfrannodd y mwyaf neu'r lleiaf yr wythnos hon?\nPa un agwedd o ddeinameg y tîm fyddech yn ei newid?\nBeth yw'r tri pheth cadarnhaol ac un peth negyddol am eich profiad grŵp yr wythnos hon?\nMwy am raddio aseiniadau grŵp


Gweithdy ar-lein yn dysgu teuluoedd dan glo am gynaliadwyedd bwyd | NTFW Welsh\nGweithdy ar-lein yn dysgu teuluoedd dan glo am gynaliadwyedd bwyd\nPostiwyd ar May 29, 2020 gan karen.smith\nTudalen o’r gweithdy Arwyr Bwyd\nMae plant a rhieni sy’n cael eu cloi lawr ledled Cymru yn dysgu sut y gallant chwarae eu rhan wrth ofalu am y blaned diolch i weithdy ar-lein, arwyr bwyd rhyngweithiol.\nMae’r gweithdy dwyieithog 30 munud am ddim, sy’n hyrwyddo nodau datblygu cynaliadwyedd byd-eang, wedi’i ddatblygu gan Donna Heath, hyrwyddwr cynaliadwyedd cenedlaethol Cymdeithas Goginio Cymru (CAW) a’r darparwr dysgu ledled Cymru Cambrian Training, trwy fenter cynaliadwyedd UNICEF , Gwers Fwyaf y Byd.\nYmhlith y partneriaid mae Worldchefs , y corff sy’n cynrychioli sefydliadau cogyddion ledled y byd, Electrolux ac AIESEC.\nDonna sy’n darparu’r naratif yn Saesneg, tra bod Hazel Thomas, swyddog hyfforddiant lletygarwch gyda Cambrian Training, yn darparu fersiwn Gymraeg. Mae’r ddau fersiwn ar gael yn:\nFood Heroes Workshop – YouTube\nFood Heroes Workshop – Facebook\nGweithdy Arwyr Bwyd – YouTube\nGweithdy Arwyr Bwyd – Facebook\nMae’r gweithdy dwyieithog, a ddarperir fel arfer mewn ystafelloedd dosbarth ysgolion cynradd, yn adnodd am ddim i bob sefydliad yn y sector addysg ei ddefnyddio a’i rannu.\nLansiwyd y fersiwn ar-lein ar Ebrill 22, Diwrnod y Ddaear, digwyddiad blynyddol gyda’r nod o godi ymwybyddiaeth ar gyfer diogelu’r amgylchedd. Thema eleni oedd newid yn yr hinsawdd.\nYn llawn o weithgareddau hwyliog ac addysgol i’r teulu cyfan, mae’r gweithdy wedi cyrraedd bron i 10,000 o bobl ar-lein hyd yn hyn ac mae Donna yn edrych ymlaen at ei gyflwyno i fwy o ysgolion cynradd ledled Cymru pan godir y cyfyngiadau Coronavirus.\nGyda’r mwyafrif o deuluoedd dan glo, mae’n gobeithio y byddant yn manteisio ar yr adnodd dysgu fel rhan o addysg gartref i blant. mae hi wedi cysylltu ag ysgolion i awgrymu eu bod yn rhannu gyda rhieni trwy eu llwyfannau dysgu eu hunain.\nMae Food Heroes yn un o raglenni Worldchefs Feed the Planet, sy’n ceisio ysbrydoli’r defnydd o fwyd yn gynaliadwy ymhlith cymunedau a gweithwyr proffesiynol ac i gefnogi pobl mewn angen trwy ryddhad brys, lliniaru tlodi bwyd ac addysg.\nMae Worldchefs yn hyrwyddo’r rhaglenni oherwydd bod traean o fwyd y byd yn mynd i wastraff ar hyn o bryd tra bod 800 miliwn o bobl yn mynd i’r gwely eisiau bwyd.\nMae Arwyn Watkins, OBE, llywydd CAW a rheolwr gyfarwyddwr Cambrian Training, yn aelod o Bwyllgor Bwydo’r Blaned Worldchefs.\n“Nod y gweithdy yw helpu plant a’u rhieni i ddeall y nodau datblygu cynaliadwyedd byd-eang, yr hyn y maent yn ei olygu a’r hyn y gallant ei wneud i helpu i’w cyflawni,” meddai Donna. “Rydym yn gwahodd teuluoedd cyfan i ymuno a dysgu sut y gallant wneud newid cadarnhaol, gyda’n gilydd.\n“Gan fod y mwyafrif o ysgolion ar gau ar hyn o bryd, rydyn ni wedi penderfynu dod â’r gweithdy i blant a theuluoedd yn eu cartrefi. Mae’n ymwneud â chael plant ac oedolion i feddwl am effaith eu penderfyniadau ac am y newidiadau bach y gallant eu gwneud sydd i gyd yn adio i wneud gwahaniaeth mawr.\n“Gobeithio y bydd yn gwneud i rieni feddwl am y bwyd maen nhw’n ei brynu, o ble maen nhw’n ei brynu, beth maen nhw’n ei fwyta a beth maen nhw’n ei daflu.\n“Y peth gwych am gael rhieni gartref oherwydd y pandemig yw eu bod yn gwneud y gweithdy gyda’u plant sy’n gofyn cwestiynau iddyn nhw. Byddwn i wrth fy modd yn cael adborth gan blant a’u rhieni am y gweithdy a derbyn lluniau ohonyn nhw yn eu sefyllfa archarwr orau gyda phlât gwag neu eu tystysgrif.”\nGofynnir i bawb sy’n cwblhau’r gweithdy wneud addewidion i leihau gwastraff bwyd a’u rhannu ar gyfryngau cymdeithasol gyda’r hashnodau # iamafoodhero a # feedtheplanet. Gallant hefyd dderbyn tystysgrif gwblhau trwy e-bostio Donna ar donna@cambriantraining.com.\nGofynnir i ysgolion yng Nghymru sydd â diddordeb mewn darganfod mwy am raglenni Worldchefs Feed the Planet anfon e-bost at Donna.\n« Dysgwyr yng Nghymru’n goresgyn rhwystrau’r cyfnod clo gyda help darparwyr hyfforddiant — Daw Courtney â phelydr o heulwen i Pembroke Haven »\nAngen cynllun yn canolbwyntio ar sgiliau i ddod â chadernid economaidd i’r rhanbarth\nNewydd lanio: offeryn delweddu safonau newydd ar gyfer y PDP\nGwasanaeth cyfeirio cyflogwyr yn trefnu eu 500fed prentis yng Nghymru\nMyfyrio ar 5 mlynedd yn Rheoleiddiwr Annibynnol Cymwysterau Nad Ydynt yn Raddau yng Nghymru\nCymorth i geiswyr gwaith ledled de-ddwyrain Cymru\nGwobrau Prentisiaethau Cymru (276)\nWorldSkills/Sioe Sgiliau (19)\nArchifau Select Month September 2020 (12) July 2020 (3) June 2020 (5) May 2020 (14) April 2020 (4) March 2020 (2) February 2020 (1) January 2020 (1) December 2019 (10) November 2019 (2) October 2019 (18) September 2019 (20) August 2019 (6) July 2019 (1) June 2019 (1) May 2019 (2) April 2019 (10) March 2019 (8) February 2019 (6) January 2019 (4) December 2018 (2) November 2018 (12) October 2018 (29) September 2018 (6) August 2018 (1) July 2018 (2) June 2018 (5) May 2018 (2) April 2018 (1) March 2018 (2) February 2018 (1) December 2017 (1) November 2017 (5) October 2017 (15) September 2017 (17) August 2017 (2) July 2017 (4) June 2017 (7) May 2017 (1) April 2017 (2) March 2017 (3) February 2017 (2) December 2016 (5) November 2016 (1) October 2016 (28) September 2016 (8) August 2016 (1) July 2016 (2) June 2016 (2) May 2016 (2) April 2016 (2) March 2016 (10) February 2016 (2) January 2016 (3) December 2015 (3) November 2015 (11) October 2015 (25) September 2015 (18) July 2015 (1) June 2015 (12) May 2015 (9) April 2015 (2) March 2015 (4) February 2015 (1) January 2015 (3) November 2014 (14) October 2014 (22) September 2014 (14) August 2014 (2) June 2014 (5) May 2014 (1) April 2014 (7) March 2014 (2) February 2014 (2) November 2013 (2) October 2013 (18) August 2013 (2) July 2013 (2) June 2013 (2) May 2013 (3) April 2013 (8) March 2013 (1) February 2013 (3) January 2013 (1) November 2012 (2) October 2012 (6) September 2012 (2) July 2012 (1) June 2012 (3) May 2012 (3) April 2012 (3) March 2012 (1) January 2012 (1) November 2011 (16) October 2011 (9) September 2011 (4) June 2011 (1) April 2011 (1) March 2011 (1) February 2011 (1) November 2010 (2) October 2010 (3) August 2010 (1) July 2010 (1) June 2010 (1) April 2010 (1) March 2010 (2) January 2010 (1) October 2009 (4) August 2009 (1)


Ysgrifennwch Gynnwys Hygyrch | Blackboard Help\nMae ysgrifennu da yn cyfateb ag ysgrifennu hygyrch. Mae'n gwneud eich cynnwys yn haws i bawb ei darllen. Dyma rhai darnau o gyngor ar sut i ysgrifennu gyda hygyrchedd mewn golwg.\nYsgrifennwch yn glir\nMae dogfennaeth dim ond cystal â'r hyn y mae pobl yn gallu cael allan ohoni. Os yw'r ysgrifennu'n rhy gymhleth, ni fyddant yn gallu ei defnyddio. Mae iaith syml yn gwella hygyrchedd.\nCadwch eich ysgrifennu'n syml ac yn gryno gyda'r awgrymiadau hyn:\nCadwch eich brawddegau'n fyr. Dylent fod tua 20-25 o eiriau ar y mwyaf.\nDefnyddiwch eiriau syml. Defnyddiwch wefannau fel y rhai hyn i ddod o hyd i eiriau syml i'w defnyddio:\nRhestr o eiriau syml ar PlainLanguage.gov\nRhestr o eiriau ac ymadroddion syml yn Saesneg ar Wikipedia\nDefnyddiwch offer megis Hemmingway Editor i fesur darllenadwyedd eich testun. I fodloni safonau WCAG, anelwch am lefel darllenadwyedd o radd 8 neu'n is.\nMae penawdau'n hanfodol wrth greu cynnwys hygyrch. Maen nhw'n rhoi'r gallu i ddefnyddwyr darllenydd sgrin neidio'n uniongyrchol i gynnwys penodol, a all arbed amser iddynt.\nGweithiwch gyda'r system rydych yn ysgrifennu ynddi. Mae pob offeryn poblogaidd, megis Microsoft Word, PowerPoint, ac Open Office yn darparu opsiynau fformatio i'ch helpu i greu'r strwythur cywir yn eich dogfennau. Defnyddiwch yr opsiynau arddull a fformatio a ddarperir yn yr offeryn golygu cynnwys o'ch dewis.\nEnghraifft: Pennawd 1 ()\nMae rhifau yn arddull y pennawd yn creu cyd-destun strwythurol ar gyfer y darllenydd sgrin ac yn helpu defnyddwyr di-weledol i ddeall y cynnwys hyd yn oed pan nad ydynt yn gallu gweld y toriadau gweledol yn y ddogfen.\nHygyrchedd yn Blackboard\nMwy ar ddylunio cynnwys hygyrch\nNid yw darllenwyr sgrin yn adnabod arddulliau ffont, gan gynnwys y canlynol:\nTynnu llinell trwy\nDefnyddiwch yr arddulliau hyn i ddarparu toriadau gweledol. Peidiwch â'i defnyddio fel yr unig ffordd o ddynodi pwysigrwydd neu gyfleu gwybodaeth.\nEnghraifft: Mae testun coch yn edrych fel rhybudd. Ni fydd defnyddwyr darllenwyr sgrin yn gwybod bod y testun yn goch. Byddant yn colli'r cliw a ddim yn gwybod mai rhybudd ydyw.\nPan fo angen ichi roi awgrym gweledol cryf, gwnewch yn siŵr eich bod yn defnyddio dull hygyrch amgen. Defnyddiwch ebychnod ar ddiwedd eich brawddeg os ydyw'n bwysig. Mae darllenwyr sgrîn yn llafarganu ebychnodau a gofynodau. Nid yw hyn yn golygu y bydd yr offeryn yn darllen "ebychnod" yn uchel—yn hytrach, bydd yn defnyddio tôn holgar wrth ddarllen y cwestiwn yn uchel.\nEnghraifft: Eto, peidiwch â defnyddio arddulliau ffont yn unig i ddynodi pwysigrwydd!\nGofynnwch i chi'ch hun beth yw diben delwedd. Ai er mwyn rhoi apêl weledol i'ch tudalen? Neu i roi cyfeiriad gweledol i ddefnyddiwr sy'n gallu gweld o'r hyn i’w ddisgwyl? A oes angen i bob defnyddiwr gael dealltwriaeth o'r ddelwed er mwyn deall eich cynnwys?\nOs nad ydych chi'n gwybod ystyr neu bwrpas y ddelwedd, peidiwch â'i ddefnyddio! Annibendod ydyw ac mi fydd hi'n ormod i'r rhai sydd ag anabledd dysgu.\nOs ydych yn defnyddio LMS neu wefan i gyfleu gwybodaeth, byddwch yn dod ar draws maes ar gyfer testun amgen wrth lwytho delwedd. Ar gyfer delweddau addurniadol, gadewch faes y testun amgen yn wag. Bydd y darllenydd sgrin yn anwybyddu'r ddelwedd yn yr achos hon. Mae delwedd yn addurnol pan nad yw'n ychwanegu at y wybodaeth sydd ar y dudalen.\nEnghraifft: Os oes gennych chi ddelwedd yn dangos yr offer mewn Rhyngwyneb Defnyddiwr (UI), disgrifiwch sut i gyrraedd yno a beth sydd ar y dudalen. Edrychwch ar esiampl o ddisgrifio delwedd ar y dudalen.\nOs nad ydych eisiau i'r darllenydd sgrin anwybyddu'r llun, rhowch destun amgen ar eich delweddau. Does dim angen i chi ddweud "Delwedd o" gan fod yr offer cynorthwyol eisoes yn gwybod mai delwedd ydyw. Byddwch yn gryno, yn glir ac yn ddisgrifiadol.\nPeidiwch â defnyddio'r un testun amgen ar gyfer pob delwedd, megis "Delwedd yn dynodi'r testun cysylltiedig." Mae'n ddiystyr ac yn gwneud y dudalen yn flêr.\nAr gyfer delweddau cymhleth, cadwch y testun amgen yn fyr - 6 neu 7 nod - a rhowch gapsiwn dan y ddelwedd sy'n weladwy i bawb ac sy'n darparu disgrifiad clir.\nMae ffeithluniau angen dewis amgen i'r testun. Dyma destun sy'n dweud yr un stori ag y mae defnyddwyr yn ei gael o'r elfennau gweledol. Dylai'r dewis amgen i'r testun fod ar y dudalen yn syth ar ôl y ffeithlun. Cynnwys dolen angor ar frig y dudalen i weld y dewis amgen i'r testun.\nCymerwch olwg ar esiampl o ffeithlun gyda dewis amgen i'r testun.\nTestun mewn delweddau\nYn unol â chanllawiau WCAG, ni ddylid cynnwys testun fel rhan o ddelwedd. Yn hytrach, esboniwch y ddelwedd mewn testun ar y dudalen.\nMae'n hanfodol bod eich dolenni'n ddisgrifiadol. Dylai pob dolen ddisgrifio beth gall y defnyddiwr disgwyl gweld pan fyddant yn clicio arni. Mae hyn yn hanfodol ar gyfer yr offeryn Rhestr Dolenni a ddarperir gan ddarllenwyr sgrin. Mae'r offeryn hyn yn rhestru'r dolenni ar dudalen, a dim byd arall. Does dim cyd-destun ychwanegol ar gyfer y ddolen.\nEnghraifft: Ar y dudalen hon, byddai'r offeryn Rhestr Dolenni'n darllen y canlynol: "Dyma esiampl o ddisgrifio delwedd ar y dudalen," "esiampl o ffeithlun gyda dewis amgen i'r testun," ac ati. Mae pob un yn disgrifio'r hyn y gallwch disgwyl gweld pan fyddwch yn clicio arnynt.\nOsgowch ddefnyddio ymadroddion cyffredinol megis "cliciwch yma" neu "rhagor o wybodaeth". Bydd yr offeryn Rhestr Dolenni'n darllen testun y ddolen yn union fel y cafodd ei nodi. Pan gaiff yr un ddolen ei hailadrodd (dychmygwch glywed "cliciwch yma, cliciwch yma, cliciwch yma" wedi'i ailadrodd tro ar ôl tro), mae'n creu dryswch i ddefnyddwyr. Mae angen iddyn nhw ddeall ble mae'r ddolen yn mynd a pham dylen nhw glicio yma? Mae dolenni disgrifiadol yn darparu'r cyd-destun hwn.\nNid yw cyfeiriadau gwe neu URLs yn ddefnyddiol, felly ni ddylid ei defnyddio. Mae'r darllenydd sgrin yn darllen pob llythyren yn unigol. Yn hytrach, dylid gwneud y testun yn ddisgrifiadol.\nGall agor dolenni mewn ffenestr newydd fod yn ddryslyd. Peidiwch â defnyddio gormod ohonynt. Dywedwch wrth eich defnyddwyr pan rydych yn defnyddio ffenestr newydd.\nRhestrau a thablau\nGadewch i'r offer rydych yn eu defnyddio i greu cynnwys wneud y gwaith. Defnyddiwch y rhestrau bwled, y rhestrau wedi'u rhifo a'r offer tablau yn y golygydd cynnwys. Neu, edrychwch ar y ffynhonnell a defnyddiwch y tagiau HTML cywir.\nMae rhestrau bwledi sydd wedi'u creu'n gywir yn rhoi gwybod i ddefnyddwyr darllenydd sgrin sawl eitem sydd yn y rhestr bwledi.\nMae rhestrau wedi'u rhifo sydd wedi'u creu'n gywir yn rhoi gwybod i ddefnyddwyr darllenydd sgrin sawl eitem sydd yn y rhestr wedi'i rhifo ac yn darllen y rhif ar gyfer pob eitem.\nDefnyddiwch restrau dros dablau lle gallwch chi! Gellir gwneud tablau'n hygyrch ond mae angen i ddarllenwyr sgrin wybod uwch orchmynion trawiadau bysellau i'w llywio a'u deall.\nDefnyddiwch benawdau colofnau. Mae hyn yn achosi i'r darllenwr sgrin i ail-gyhoeddi pennawd y golofn ar gyfer pob cell y mae'r defnyddiwr yn llywio trwyddi. Mae hyn yn rhoi cyd-destun ar gyfer cynnwys pob cell. Ystyriwch sut fydd pob cell yn darllen wrth enwi'r colofnau ac ychwanegu gwybodaeth i'r cell.\nPeidiwch byth â defnyddio tablau i greu dyluniad gweledol o gynnwys.\nEsiampl o dabl hygyrch\nGorchmynion trawiadau bysellau\nMae safonau byd-eang ar gyfer gorchmynion trawiadau bysellau ar gyfer cynnwys ar y we. Er enghraifft, gallwch bwyso Tab i roi ffocws eich cyfrifiadur ar y botwm nesaf. Nid oes angen i chi ddisgrifio'r rheini. Am restr o orchmynion byd-eang, edrychwch ar JAWS Keyboard Commands Quick Reference Guide.\nAr adegau, mae angen i ddatblygwyr greu gorchmynion trawiadau bysellau gwreiddiol ar gyfer eu cynnyrch. Er enghraifft, mae Blackboard Collaborate wedi creu gorchmynion trawiadau bysellau gwreiddiol i droi'r microffon ymlaen ac i ffwrdd. Dylech sôn am y gorchmynion trawiadau bysellau gwreiddiol hyn yn eich pynciau.\nMae clicio a chyfarwyddiadau gorchmynion trawiadau bysella'n dau syniad gwahanol a ni ddylent fod yn yr un paragraff. Os yw gorchmynion Mac yn wahanol i orchmynion PC, defnyddiwch dwy frawddeg yn y paragraff ar bwnc y trawiadau bysellau.\nY gosodiad diofyn yw i’ch cadw yn gudd a mud wedi i chi gwblhau’r camau paratoi. Cliciwch yr eiconau microffon a chamera i ddechrau cymryd rhan yn llawn yn y cyfarfod.\nGyda'ch bysellfwrdd, gwasgwch Alt + M i droi eich microffon ymlaen ac i ffwrdd. Gwasgwch Alt + C i droi'ch camera ymlaen ac i ffwrdd.\nMae botymau pori yn ymddangos pan fyddwch chi’n rhannu cyflwyniad er mwyn i chi allu llywio o un sleid i’r llall.\nGyda'ch bysellfwrdd, gwasgwch Alt + Tudalen i Fyny i fynd i'r sleid nesaf. Pwyswch Alt + Page Down i symud yn ôl. Ar Mac, pwyswch Alt + Fn + Saeth i Fyny a Alt + Fn + Saeth i Lawr.\nDylid capsiynu fideos. I ddysgu mwy, edrychwch ar ynglŷn â chapsiynu fideos.


Gwrthod y syniad o ddeddfu er mwyn gwarchod enwau llefydd – Golwg360\n15 Mawrth 2017 am 15:30 Diweddarwyd 16 Mawrth 2017 am 08:30\nMae’r awgrym y dylid cyflwyno deddf a fyddai’n diogelu enwau llefydd hanesyddol yng Nghymru, wedi’i wrthod ym Mae Caerdydd heddiw.\nRoedd Aelod Cynulliad Plaid Cymru tros Orllewin De Cymru, Dai Lloyd, wedi gofyn am ganiatâd y Cynulliad i gyflwyno’r bil a fyddai’n diogelu enwau lleoedd hanesyddol ym mhob iaith.\nEisoes mae Deddf yr Amgylchedd Hanesyddol Cymru 2016 yn weithredol, sydd yn rhoi dyletswydd ar Weinidogion Cymru i “lunio a chynnal rhestr o enwau lleoedd hanesyddol yng Nghymru”. Ond nid yw’r enwau ar y rhestr hon wedi’u diogelu gan y ddeddf honno.\nDaw galw am y ddeddf yn sgil cyfres o enghreifftiau o lefydd hanesyddol yng Nghymru yn colli eu henwau Cymraeg gan gynnwys Faerdre Fach a ddaeth yn ‘Happy Donkey Hill’.\n“Yn aml, mae’n enwau lleoedd ni yn adlewyrchu topograffeg ardal, cysylltiad â pherson hanesyddol neu nodedig, cysylltiad â digwyddiadau yn y gorffennol, neu gyfnodau sydd wedi cael effaith ar hanes cymdeithasol-ddiwylliannol ac economaidd Cymru,” meddai Dai Lloyd.\n“Diben y Bil yw diogelu enwau lleoedd hanesyddol yng Nghymru, er mwyn trio sicrhau na chaiff elfen allweddol o’n treftadaeth genedlaethol ei cholli – yn Gymraeg, yn Saesneg ac mewn ieithoedd eraill.\n“Does dim diogelwch ar gael i enwau lleoedd hanesyddol ar y foment, ond am y ffaith eu bod nhw’n bodoli, neu yn mynd i fodoli ar y rhestr genedlaethol sy’n cael ei ddatblygu dan Ddeddf 2016, felly fydde unrhyw gam yn gam ymlaen.”


YUDA Tenth Anniversary - newyddion - Newyddion - Wuxi Yuda Heat-Exchanger Co., Ltd\nAnnwyl gwmni yr holl staff a gwesteion nodedig:\nPrynhawn da pawb!\nAr ôl deng mlynedd o fyrhau a thyfu, cyfnewidydd gwres Yuda o gartref dinas Wu i'r byd.\nGan edrych yn ôl ar dwf y degawd, mae'r canlyniadau'n galed i ddod, cadres y cwmni a staff yn gweithio gyda'i gilydd, yn gweithio'n galed. O ddechrau datblygiad mwy na dwsin o bobl nawr mae mwy na 100 o bobl ar raddfa'r fenter, sy'n ymgorffori eich holl galon a chwys, yn falch o'r holl grisialu. Hoffwn ddiolch i holl gyfranddalwyr y cwmni! Diolch am ddegawdau i gefnogi a gofalu am ffrindiau Yu Da!\n2017 yw cyflawni'r "pum deg ar ddeg" cenedlaethol sy'n cynllunio blwyddyn bwysig, sef ochr gyflenwi diwygio strwythurol y flwyddyn ddyfnhau. Dros y degawd diwethaf, rydym wedi deall cynllunio cyffredinol y wlad, gyda datblygiad sylweddol. Yn ystod y pum mlynedd nesaf, deng mlynedd, byddwn yn parhau â chyfeiriad polisi a datblygu economaidd cenedlaethol, yn raddol ymlaen. Ond hefyd mae gwasanaeth ansawdd a diwygio a datblygu, rheoli, diogelwch a sefydlogrwydd y cwmni, yn cyflwyno gofynion newydd ac uwch. Rhaid inni ddeall yn gywir y sefyllfa, gwella ymwybyddiaeth gyffredinol, ymdeimlad o gyfrifoldeb ac ymdeimlad o frys. Y tu hwnt i geisio rhagoriaeth. Er mwyn manteisio ar y diwrnod a'r nos, ysbryd gwaith caled, manteisio ar y cyfle i gwrdd â'r heriau i gyflawni cynllun pum mlynedd, cynllun deng mlynedd y cwmni, i lefel newydd.\nGan edrych ymlaen at y flwyddyn newydd, byddwn yn parhau i ddibynnu ar fanteision talent a thechnoleg, cadw at y farchnad, cost fel y craidd, arloesedd fel y grym, un calon ac un meddwl, a chydweithio i bob gweithiwr i greu mwy manteision i'r cwmni greu mwy o effeithlonrwydd ac ymdrech.\nAr achlysur y flwyddyn newydd, hoffwn i chi i gyd: iechyd da! Teulu hyfryd! Gweithio'n esmwyth! Pob hwyl!\nPâr o: Atgoffa i'r defnyddiwr diffoddwch cyfnewidydd gwres daear\nNesaf: Atgoffwch y Defnyddiwr i Diffodd y Cyfnewidydd Gwres\nAtgoffa i'r defnyddiwr diffoddwch c...\nYr angen i lanhau ar gyfer cyfnewid...\nPlât Alwminiwm Wuxi a Chyfnewidydd Gwres Bar ar gyfer Cywasgydd\nWuxi alwminiwm Fin plât cyfnewidydd gwres daear ar gyfer cywasgwr


Yr Wyddgrug - y dref sy’n croesawu cŵnn\nManwerthu a Siopa\nGwyliau ac Achlysuron\nBe sy’ ’mlaen\nYr Wyddgrug - y dref sy’n croesawu cŵn\nRhoddodd C.H. Leslie, awdur o’r 19eg ganrif, apêl yr Wyddgrug yn gryno pan ysgrifennodd: ‘Bydd llawer o ddieithriaid yn ymweld â’r lle – nid pob un â’i fryd ar fasnach – ond rhai fel twristiaid yn unig.’\nMae gan yr Wyddgrug doreth o hanes a diwylliant o eglwys blwyf drawiadol y Santes Fair sydd, yn ôl y sôn, yn un o’r adeiladau eglwysig gorau yng Nghymru, i Blas y Dre, preswylfa teulu Plas Nercwys yn y gaeaf, ac adeiledd gothig Sioraidd cain hen Gapel Pendref.\nYm mhen y dref mae Bryn y Beili atgof pendant o orffennol hynafol y Dref a’i sefydliad yn nyddiau’r Normaniaid. Wedi’i enwi ar ôl y castell Tomen a Beili o’r canoloesoedd a safai’n fawreddog unwaith yng nghanol y dref farchnad draddodiadol hon, mae Bryn y Beili’n barc cyhoeddus hyfryd gyda llawer o fannau gwahanol i’w harchwilio, mwynhau’r golygfeydd syfrdanol, drachtio’r llonyddwch a rhythu ar Gylch yr Orsedd. Dyma’r lle perffaith i dreulio amser gyda chyfeillion a theulu.\nByddai’n anodd peidio â cherdded o gwmpas yr Wyddgrug heb ddod ar draws pethau i’ch atgoffa am Daniel Owen, ei mab enwocaf a ystyriwyd yn ‘Charles Dickens Cymru’. Yn Sgwâr Daniel Owen mae cerflun ohono gyda’i eiriau arni: ‘Nid i’r doeth a deallus yr ysgrifennais, ond i’r dyn cyffredin’, sy’n crynhoi athroniaeth yr awdur. Mae Daniel Owen hefyd yn rhoi ei enw i wythnos o ŵyl.\nDatgladdwyd Mantell Aur yr Wyddgrug gan weithwyr yn cloddio am garreg ychydig oddi ar Ffordd Caer. Mae’r Fantell o aur 23 carat yn dyddio o rhwng 1900 a 1600 CC a’r gred yw ei bod yn ddilledyn ar gyfer defodau crefyddol. Adferwyd i’w llawn ogoniant ac mae bellach yn yr Amgueddfa Brydeinig gyda chopi cain i’w weld yn Amgueddfa’r Wyddgrug yn y llyfrgell.\nSefydlwyd Marchnad Stryd yr Wyddgrug ar ôl sefydlu’r dref o gwmpas y flwyddyn 1100 wedi goresgyniad Prydain gan y Normaniaid, a welodd bod y Stryd Fawr yn ddigon llydan ar gyfer stondinwyr a gwerthu anifeiliaid. Yn ymestyn o’r Groes i Fryn y Beili, y stondinau ar y dechrau oedd blaenau siopau masnachwyr a chrefftwyr. Yn ddiweddarach daeth ‘marchnad fwystfilod’ i Stryd Grosvenor. Mae arolwg a wnaed yn 1653 i Iarll Derby, Arglwydd y Faenor ar y pryd, yn cynnwys manylion dwy ffair a fyddai wedi cael eu cynnal ar y Stryd Fawr. Tra nad yw’r ffeiriau blynyddol yn cael eu cynnal mwyach, mae traddodiad y farchnad stryd ddwywaith yr wythnos yn parhau hyd heddiw.\nAmgueddfa a Llyfrgell yr Wyddgrug\nGŵyl Daniel Owen\nTudalen Wiki Daniel Owen\nTudalen Wiki’r Fantell Aur\nTerfysg yr Wyddgrug yn 1869\nCynhyrchiad Theatr Clwyd yn ail-greu Terfysg yr Wyddgrug\nCyngor Tref y Wyddgrug\nFfordd yr Iarll\n2022 Totally Mold — gwefan gan WiSS


Rydych chi yma: Cynllunio / Gwasanaeth Cynllunio / Rheolaeth Datblygu\nMae’r Gwasanaeth Cynllunio wedi’i ymrwymo i gynnig Gwasanaeth Rheolaeth Datblygu a Chydymffurfiaeth effeithiol ac effeithlon a chyfrannu mewn modd proffesiynol a diduedd at gyflawni cynigion datblygu o ansawdd ym Mharc Cenedlaethol Eryri.\nRhaid cael caniatâd cynllunio ar gyfer gwaith adeiladu (megis tai newydd neu estyniadau), ar gyfer gwaith peirianneg (megis ffyrdd neu chwareli) ac ar gyfer newid defnydd hanfodol (megis newid cae yn faes carafanau). Mae caniatâd cyffredinol yn bodoli ar gyfer rhai mathau o ddatblygiad gan gynnwys rhai estyniadau tai.\nA fyddech cystal â chysylltu â’r Adran Rheolaeth Datblygu a Chydymffurfiaeth os oes gennych unrhyw bryderon ynghylch datblygiadau yn y Parc Cenedlaethol neu ynghylch eich hawliau sydd a wnelo ‘datblygiad a ganiateir’.\nSiarter Cwsmeriaid i wasanaeth Rheoli Datblygu a Chydymffurfiaeth\nBwriad y siarter yw rhoi dealltwriaeth glir o lefel o wasanaeth y dylech ei disgwyl gan yr Adran Rheolaeth Datblygu a Chydymffurfiaeth.\nAm gyngor ynghylch Ceisiadau Cynllunio a datblygiadau posib, cysylltwch â:\nPolisi ar Chynlluniau Strategol


Daniel a'i ffrindiau\nY dynion ifanc yn llys Nebwchadnesar\n1 Yn y drydedd flwyddyn Ref pan oedd y Brenin Jehoiacim yn teyrnasu ar Jwda, dyma Nebwchadnesar, brenin Babilon, Ref yn ymosod ar Jerwsalem a gwarchae arni.Croes 2 A dyma Duw yn gadael iddo ddal Jehoiacim, brenin Jwda. Cymerodd nifer o bethau o'r deml hefyd. Aeth â nhw yn ôl i wlad Babilon, Ref a'u cadw yn y trysordy yn nheml ei dduw.Croes\n3 Dyma'r brenin yn gorchymyn i Ashpenas, prif swyddog ei balas, chwilio am Israeliaid ifanc oedd yn perthyn i'r teulu brenhinol a theuluoedd bonedd eraill – 4 dynion ifanc cryfion, iach a golygus. Rhai galluog, wedi cael addysg dda, ac yn fechgyn doeth, cymwys i weithio yn y palas. Roedden nhw i ddysgu iaith Babilon, Ref a hefyd dysgu am lenyddiaeth y wlad. 5 A dyma'r brenin yn gorchymyn eu bod i gael bwyta'r bwyd a'r gwin gorau, wedi'i baratoi yn y gegin frenhinol. Ac roedd rhaid iddyn nhw gael eu hyfforddi am dair blynedd cyn dechrau gweithio i'r brenin. 6 Roedd pedwar o'r rhai gafodd eu dewis yn dod o Jwda – Daniel, Hananeia, Mishael, ac Asareia. 7 Ond dyma'r prif swyddog yn rhoi enwau newydd iddyn nhw. Galwodd Daniel yn Belteshasar, Hananeia yn Shadrach, Mishael yn Meshach, ac Asareia yn Abednego. Ref\n8 Dyma Daniel yn penderfynu nad oedd e am wneud ei hun yn aflan drwy fwyta'r bwyd a'r gwin oedd y brenin am ei roi iddo. Gofynnodd i'r prif swyddog am ganiatâd i beidio bwyta'r bwyd brenhinol. 9 Roedd Duw wedi gwneud i'r swyddog hoffi Daniel a bod yn garedig ato, 10 ond meddai wrtho, “Mae fy meistr y brenin wedi dweud beth dych chi i'w fwyta a'i yfed. Mae arna i ofn beth fyddai'n wneud petaech chi'n edrych yn fwy gwelw a gwan na'r bechgyn eraill yr un oed â chi. Byddech chi'n rhoi fy mywyd i ar y lein!” 11 Ond wedyn dyma Daniel yn siarad â'r swyddog oedd wedi cael ei benodi i ofalu amdano fe, Hananeia, Mishael ac Asareia. 12 “Pam wnei di ddim profi ni am ddeg diwrnod? Gad i ni fwyta dim ond llysiau a dŵr, 13 ac wedyn cei weld sut fyddwn ni'n cymharu gyda'r bechgyn eraill sy'n bwyta'r bwyd brenhinol. Cei benderfynu gwneud beth bynnag wyt ti eisiau wedyn.”\n14 Felly dyma'r gwas oedd yn gofalu amdanyn nhw yn cytuno, ac yn eu profi nhw am ddeg diwrnod. 15 Ar ddiwedd y deg diwrnod roedd Daniel a'i ffrindiau yn edrych yn well ac yn iachach na'r bechgyn eraill i gyd, er bod y rheiny wedi bod yn bwyta'r bwydydd gorau o gegin y palas. 16 Felly dyma'r gwas oedd yn gofalu amdanyn nhw yn dal ati i roi llysiau iddyn nhw yn lle'r bwydydd cyfoethog a'r gwin roedden nhw i fod i'w gael.\n17 Rhoddodd Duw allu anarferol i'r pedwar ohonyn nhw i ddysgu am lenyddiaeth a phopeth arall. Roedd gan Daniel yn arbennig y ddawn i ddehongli gweledigaethau a breuddwydion.\n18 Ar ddiwedd y cyfnod o hyfforddiant dyma'r prif swyddog yn mynd â nhw o flaen y Brenin Nebwchadnesar. 19 Dyma'r brenin yn eu cyfweld nhw, a doedd dim un ohonyn nhw cystal â Daniel, Hananeia, Mishael ac Asareia. Felly dyma'r pedwar ohonyn nhw'n cael eu penodi i weithio i'r brenin. 20 Beth bynnag oedd y brenin yn eu holi nhw amdano, roedd eu gwybodaeth a'u cyngor doeth ddeg gwaith gwell nag unrhyw ddewin neu swynwr doeth drwy'r Ymerodraeth gyfan.\n21 Roedd Daniel yn dal yno y flwyddyn y daeth Cyrus yn frenin. Ref\nMae llyfr Daniel yn son am gyfnod y gaethglud ym Mabilon – o tua 605 hyd 538 C.C. Mae’r llyfr Daniel yn rhannu’n ddau. Mae’r hanner cyntaf yn son am ffyddlondeb Duw a’i ofal am y rhai sy’n credu ynddo, hyd yn oed yn yr amgylchiadau mwyaf anodd. Roedd llwyddiant Daniel yn Babilon yn rhyfeddol – roedd yn dal un o brif swyddi’r Ymerodraeth am dros 60 mlynedd, ond wnaeth o erioed gyfaddawdu ei ffydd. (Roedd Daniel yn hen ŵr yn ei 80au pan gafodd ei daflu i ffau’r llewod.)\nYn ail hanner y llyfr cawn weledigaethau proffwydol Daniel, sy’n edrych ymlaen dros hanes y dyfodol. Gwelodd genhedloedd yn brwydro yn erbyn ei gilydd, a pobl Dduw yn cael eu gwasgu ac yn dioddef yng nghanol y cwbl, hyd nes y byddai Duw ei hun yn eu hachub o’u trafferthion. Gwelodd hefyd y byddai pobloedd y byd i gyd ryw ddydd yn plygu i addoli “mab y dyn” fyddai’n dod ar gymylau’r awyr. Wrth gwrs, 500 mlynedd yn ddiweddarach roedd Iesu yn honni mai fo oedd y “mab y dyn” yma. (Cyn hyn roedd pobl Israel wedi tueddu i gyfyngu Duw i’w bocs eu hunain – eu Duw nhw oedd o, i’w addoli yn y deml yn Jerwsalem. Ond ers dyddiau Abraham, roedd bwriadau Duw yn cofleidio’r byd i gyd.)


Pa beth yr aethoch allan i’w achub? – Trafodaeth\nPa beth yr aethoch allan i’w achub?\naranjones\ty Gymraeg\t Hydref 23, 2013 Hydref 25, 2013 5 Minutes\nPercentages of Welsh speakers in the principal areas of Wales. Based on the GFDL Image:WalesNumbered.png. (Notice that no principal area falls within the 37,5-50% range!) Based on 2001 census data. QuartierLatin1968 02:30, 6 September 2005 (UTC) (Photo credit: Wikipedia)\nRoedd hi’n braf iawn gweld Seimon Brooks a Richard Glyn yn lawnsio’r gyfrol maen nhw wedi’i golygu a’i chyhoeddi yn ddiweddar, ‘Pa beth yr aethoch allan i’w achub?’, yn y Penlan Fawr ym Mhwllheli neithiwr – tafarn sydd ag un o’r awyrgylchoedd mwyaf hyfryd o Gymraeg yn y wlad gyfan, am wn i. Dim ond y rhagair dw i wedi’i ddarllen hyd yma, ond mae wedi taro fi yn syth fel cyfrol anarferol a phwysig – ac mae hefyd wedi gwneud i mi deimlo’n ymwybodol iawn o ba mor hir mae wedi bod ers i mi flogio yn y Gymraeg.\nRoedd yn hynod braf hefyd gweld hen ffrindiau yn y Penlan Fawr – Seimon a Richard eu hunain, wrth gwrs, ond hefyd Llion Jones fuodd yn aelod mor weithgar o Gymuned, Barry Thomas oedd yn cyflwyno’r noson (ond er mawr siom i mi dim yn canu ei fersiwn anfarwol o ‘No Woman No Cry’, sef ‘Dim Dynas Dim Llnau’ – mae Catrin yn dweud bod y gan yn ddigon doniol i mi gael caniatad i chwerthin), Osian Jones o Gymdeithas yr Iaith (y tro cyntaf i mi ei weld o ers iddo dreulio amser yn y carchar drostom ni gyd, dwi’n cofio rwan), Jina Gwyrfai oedd yn un o aelodau cleniaf Cymuned, Iwan Edgar (sydd wastad wedi bod yn ffynhonell cyson o gyngor a chefnogaeth) a’i fab Lludd sydd mor annwyl ag erioed, a phobl eraill dw i â pharch mawr tuag atyn nhw fel Menna Machreth, Rhys Llwyd a Ned Thomas.\nMae wastad yn arbennig o deimladol i mi weld Ned Thomas, er prin iawn ydw i’n cael y cyfle i’w wneud – nid yn unig am iddo fod yn ddarlithwr arbennig pan o’n i’n astudio Llenyddiaeth Saesneg yng Ngholeg Prifysgol Aberystwyth, ond am iddo nabod darlithwr arall yn yr adran, Duncan Isles, daeth yn llys-dad i mi ac yn ddad pwysicaf fy mywyd. Prin iawn ydw i’n cyfarfod pobl oedd yn nabod Duncan erbyn hyn – mi gollon ni fo i gancr dros ddeng mlynedd yn ôl – ac mae ysgwyd llaw Ned a chyfnewid ambell air yn cofio Duncan yn golygu llawer iawn i mi.\nMwydro ydw i hyd yma, mi wn.\nOnd roedd gweld yr holl ymgyrchwyr ymrwymiedig yn atgoffa fi o’r dyddiau a fu pan fues i am gyfnod yn rhan o’r mudiad iaith – ac roedd y croeso a’r cyfeillgarwch yn ddigon i atgoffa fi nad oedd y cyfnod hwnnw yn ddu i gyd, er mor anodd roedd o ar adegau.\nGofynnodd Osian os fyswn i’n ystyried dod ar bwyllgor i wrthwynebu Cynllun Datblygu Lleol Gwynedd – ac yn hynny o beth, mi oedd yn bechod mawr nad oedd unrhyw un o wleidyddion blaenllaw Plaid Cymru yng Ngwynedd wedi cymryd yr amser i fynychu’r noson – ac o dan ddylanwad cyffuriau cryf iawn dwi’n cymryd dyddiau hyn at ryw drafferth efo fy nghefn, a’r cyffro o fod wedi cyflogi datblygwr we llawn amser ar gyfer fy musnes dysgu iaith, mi wnes i gytuno i roi fy nghyfeiriad ebost i Osian, ac i wneud hynny byddai modd i mi.\nMi oedd Osian yn ei hwyliau, ac mi ydw i bellach yn ddyn teulu efo dau blentyn ifanc, ond os bydd o dal isio mewnbwn gen i unwaith daw golau dydd eto, mi gyfranna i hynny medraf.\nAc yn y cyfamser, dw i am fentro i sgwennu yn y Gymraeg eto.\nDw i’n cynnal blog newydd eithaf cyson yn y Saesneg ar gyfer ein dysgwyr Cymraeg a chefnogwyr eraill sydd yn helpu datblygu ein cwmni bach ond sydd ddim yn siarad y Gymraeg – a’r gwir ydi, wrth gwrs, mae’r Saesneg yn fam iaith i mi ac yn iaith dw i’n medru ei thrin yn gyflym ac yn gyfforddus.\nOnd nid yw hi o dan fy meistrolaeth, o bell ffwrdd – ac mae sgwennu heb reolaeth llwyr, yn ymwybodol y daw camgymeriadau, yn gweithio o fewn ffiniau cymaint yn fwy gyfyngedig na iaith gogoneddus, grymus Seimon a Richard, yn teimlo fel gollwng ddeugain o flynyddoedd ac eistedd eto ar lawr y dosbarth heb syniad yn y byd sut byddai modd i mi fod o werth fy hun.\nDyna, wrth gwrs, yr her seicolegol mae unrhyw ddysgwr yn ei wynebu – colli hyder a gallu yr oedolyn er mwyn baglu ac is-raddio eu hunain mewn iaith arall – mae iaith mor ganolog i’n hunaniaeth a’n hunan-werth, mae mynd heb dy iaith rugl fel gorfod cau dy lygaid am ddiwrnod, neu glymu dy ddwylo tu ôl i dy gefn.\nFydda i byth, am wn i, yn blogio yn Sbaeneg – iaith dw i’n gallu cynnal sgwrs digon difyr ynddi – am nad oes rheswm gen i ddioddef y fath yna o rwystredigaeth.\nOnd mae’r Gymraeg, wrth gwrs, yn achos arbennig.\nMae angen caredigion ar y Gymraeg ymysg y rhai sydd yn medru mynegu ei holl harddwch, y rhai sydd yn baglu rhywfaint, hyd yn oed y rhai sydd ond yn medru ambell air.\nAc felly mi glyma i fy nwylo tu ôl i fy nghefn ieithyddol, ac mi af i ati i rannu straeon a syniadau yn fan hyn – yn y gobaith y byddant yn esgor ar drafodaeth, ac yn y gobaith y bydd rhai ohonoch chi ddarllenwyr caredig yn fodlon cymryd yr amser i gywiro rhywfaint ar fy nghamgymeriadau.\nMi sonia i rywfaint, mae’n siwr, am Cymuned – sut nad ydy hi wedi marw, a sut dan ni hyd yn oed yn meddwl y gall fod pethau gwerthchweil i’w gwneud efo hi yn y dyfodol – a sut mae cyfle i’w hariannu, hyd yn oed!\nOnd mewn ffordd, er mai fi sydd â’r cyfrifoldeb yn swyddogol, dw i’n teimlo bod Cymuned yn perthyn i amser ers talwm – cyfnod yn fy mywyd pan nad oedd plant gen i, pan nad oedd busnes dysgu Cymraeg a Sbaeneg gen i, pan nad oeddwn i wedi dysgu’r amynedd sydd yn dod gyda’r plant (a’r busnes!).\nBydda i hefyd, felly, yn codi ambell sgwarnog arall, wrth i’r fympwy fy nharo – a darllenwyr neu beidio, sylwadau neu beidio, cywiriadau neu beidio, bydda i’n teimlo mod i’n gwneud yr hyn sy’n iawn wrth ychwanegu rhywfaint yn fwy o eiriau Cymraeg ar y we fyd-eang hon gall fod yn elyn neu’n achubiaeth i ni – i’r Cymry – i’r Gymru y mae Seimon a Richard am i ni ei hachub.\nCyhoeddwyd Hydref 23, 2013 Hydref 25, 2013\nNext Post Beth ydi pwrpas ysgrifennu yn y Gymraeg?\n11 o sylwadau am “Pa beth yr aethoch allan i’w achub?”\nHydref 24, 2013 yn 4:58 pm\nAran, dw i’n joio’r blog eisoes.\nDw i wedi cael teimladau tebyg iawn fel Cymro Iaith Gyntaf sydd wedi mabwysiadu’r iaith fel oedolyn. Dyma un rheswm pam dw i’n sgwennu cofnodion blog, er eu bod nhw mewn iaith ‘ansafonol’.\nFe Godwn Ni Ein Hansawdd Iaith Eto.\naranjones yn dweud:\nHydref 24, 2013 yn 5:39 pm\nDiolch yn fawr iawn i ti, Carl. Dw i’n edmygu dy ymrwymiad ymarferol at yr iaith yn fawr iawn, a dw i’n credu dy fod wedi cyflawni camau pwysig iawn wrth hyrwyddo ymwybyddiaeth o dechnoleg newydd yn y cyd-destun Cymraeg, ac wrth ddyfalbarhau cystal fel blogwr Cymraeg…:-)\nHysbysiad Cyfeirio: Aran Jones: rhesymau eraill i flogio yn Gymraeg | Blog Carl Morris\nCai Larsen yn dweud:\nHydref 24, 2013 yn 8:09 pm\nSgwenna yn y Gymraeg a phaid a phoeni gormod am fynegiant ac ati. Y ffordd orau i ‘sgwennu yn fwy rhwydd yn y Gymraeg ydi trwy ‘sgwennu’n aml yn yr iaith – a bod ychydig yn hunan feirniadol. Gyda llaw – mi’r oeddwn i’n fwy hyderus yn sgwennu yn Saesneg am y rhan fwyaf o fy mywyd – gradd Saesneg sydd gen i ac addysg uwchradd Saesneg ges i yn bennaf.\nHydref 24, 2013 yn 11:24 pm\nDifyr iawn, Cai – diolch am dy sylw. Dw i’n credu bod angen i mi ddarllen yn ehangach yn y Gymraeg hefyd – ges i siom peth amser yn ol efo rhai llyfrau cafodd canmoliaeth uchel iawn oedd efo gwendidau sylfaenol – a cholli fydd braidd yn y broses adolygu llyfrau Cymraeg. Byddwn i wrth fy modd cael hyd o ffynhonell dibyniadwy o argymhellion am lyfrau Cymraeg sydd wirioneddol cystal ag unrhyw beth mewn ieithoedd eraill…\nMarconatrix yn dweud:\nMawrth 20, 2014 yn 8:55 am\n“Clymu fy nwylo tu ôl i fy nghefn”, wel dim ond un ohonyn nhw, ‘falla? Ond dyna’r teimlad i’r dim, ac yn wir, mae’n hawdd teimlo yn hollol fabanol weithiau. Ond nid felly wrth dysgu unrhyw sgil newydd? 🙂\nMawrth 20, 2014 yn 1:09 pm\nMae elfen debyg, wrth gwrs – ond does dim sgil arall y gwn i amdani sydd yn cyrraedd at wreiddiau hunaniaeth rhywun yn yr un ffordd…:-)\nMawrth 24, 2014 yn 10:26 am\nSiwr o fod. Ond efallau byddai’n well i gynrychioli’r Gymraeg fel rhyw sgil bob dydd, yn hytrach na rywbeth dyfn, cyfrinachol, isoterig ayyb?\nMawrth 24, 2014 yn 10:43 am\nDibynnu ar y cyd-destun, mae’n siwr! Mae’r ddau beth yn ddwy elfen wahanol o’r gwir, wedi’r cyfan…\nwil yn dweud:\nRhagfyr 14, 2014 yn 9:56 pm\nNewydd ddod ar draws y blog yma wrth chwilio am fy hoff athro Saesneg tra oeddwn yn mynychu y brifysgol (rhai blynyddoedd yn ol ol mae rhid cyfaedde!). Doeddwn ddim yn gwybod bod Duncan wedi ein gadael ac yn drist iawn iawn i glywed. Roedd yn berson difyr a thalentog a diddordeb ganndo mewn llenyddiaeth roedd yn anodd i guro. Gadawaodd yrfa disglair mewn meddygyniaeth er mwyn dilyn ei ddiddordeb mewn llenyddiaeth- a dweud y gwir dwi ddim yn meddwl wnaeth ddifaru unwaith! Dwi newydd ddeall bod Dr Ian Bell hefyd wedi ein gadael er yn gymharol ifanc- ac felly dwi’n hollol isel fy nghalon gan mae y ddau yma oedd pileri yr adran ac o bell ffordd y ddau yma oedd yn cynnal brwdfrydedd ac angerdd pob ifanc at y pwc a’i berthasedd I fywyd pob dydd\nRhagfyr 15, 2014 yn 1:17 pm\nDiolch yn fawr iawn am eich ymateb – fel dywedais, mae bob tro yn braf cyfarfod rhywun oedd yn nabod Duncan – mae’n ddrwg calon gen i nad oedd modd i chi gael hyd o newyddion hapusach amdano fo yn fan hyn.\nSerch hynny, dwi’n falch iawn medru rhannu iddo gael bywyd eithriadol o hapus efo fy mam wedi iddo ymddeol yn gynnar – hyd yn oed yn cynnwys y saith mlyneddu bu’n brwydro yn erbyn cancr – yn eithriadol o ddewr ac urddasol, yn poeni mwy am bobl eraill nag amdano fo ei hun tan y diwrnod olaf.\nYmysg cymaint o bethau eraill, dwi wastad yn ei gofio yn dod atom ni pan oeddwn ni’n aros fel grwp blwyddyn ar risiau Canolfan y Celfyddydau cyn y papur olaf ar y 18fed ganrif – yn llawn syniadau munud olaf ac anogaeth – tra nad oeddwn ni wedi gweld yr un o’r darlithwyr eraill. Roedd ei fyfyrwyr wastad yn golygu’r byd iddo fo.\nDiolch eto am gysylltu, Wil.


S4C yn dod i Lŷn ac Eifionydd\nBydd trigolion Llŷn ac Eifionydd yn gallu mwynhau nifer o ddigwyddiadau ym mis Ebrill wedi’u trefnu gan S4C – o lansiadau rhaglenni newydd i gwis dafarn, cyfarfod cyhoeddus a noson ar gyfer dysgwyr y Gymraeg.\nBydd y gweithgareddau yn cael eu cynnal rhwng 11 a 19 Ebrill o dan ambarél yr ymgyrch Calon Cenedl. Fel rhan o’r ymgyrch, mae S4C yn ymweld â chymunedau ledled y wlad i hyrwyddo ei rhaglenni, personoliaethau a gwasanaethau ar-lein.\nAr 13 Ebrill, bydd y gyfres ddrama newydd sbon Porthpenwaig, a ffilmiwyd ar leoliad yn Aberdaron, yn cael ei dangos mewn noson arbennig yn Ysgol Crud y Werin, Aberdaron. I ddilyn y dangosiad bydd sesiwn holi ac ateb gydag awduron y gyfres, Cefin Roberts ac Aled Jones Williams. Hefyd, Porthpenwaig fydd canolbwynt noson ar gyfer dysgwyr sy’n cael ei chynnal yng Ngholeg Meirion Dwyfor ar 14 Ebrill a bydd aelod o dîm cynhyrchu’r gyfres yn ymweld ag ysgolion lleol.\nAr 11 Ebrill, bydd Russell Jones, cyflwynydd Byw yn yr Ardd, yn ymweld â Chanolfan Felin Uchaf, Rhoshirwaun i gyfrannu tuag at gynnal gardd gymunedol yno ac ateb cwestiynau’r cyhoedd. Bydd Russell yn ymweld â gardd gymunedol i bobl ifanc ym Mhwllheli ar 19 Ebrill. Bydd y cogydd a chyflwynydd Stwnsh, Anthony Evans, yn coginio yn y digwyddiad hefyd.\nBydd Morgan Jones, y cyflwynydd o Drefor, yn cynnal cwis dafarn yn y Prince of Wales, Cricieth ar 12 Ebrill.\nBydd yr actores Lauren Phillips yn cynnal gwers ddawns arbennig yn Ysgol Dawns Pwllheli ar 16 Ebrill er mwyn hyrwyddo’r gyfres newydd i bobl ifanc Tîm Talent.\nAr 18 Ebrill bydd noson i hyrwyddo Perthyn, cyfres hel achau newydd, yn Amgueddfa Lloyd George, Llanystumdwy. Bydd y digwyddiad yng nghwmni aelodau o’r tîm cynhyrchu ac aelodau prosiect Casgliad y Werin Cymru.\nBydd gweithgareddau i hyrwyddo’r gyfres feithrin newydd Marcaroni yn cael eu cynnal gyda grwpiau meithrin ac ysgolion lleol. Bydd Anni Llŷn ac Owain Gwynedd, cyflwynwyr gwasanaeth S4C ar gyfer plant hŷn, Stwnsh, hefyd yn cwrdd â gwylwyr yn yr ardal.\nMae croeso cynnes i wylwyr fynychu Noson Gwylwyr S4C, cyfarfod cyhoeddus a gynhelir yn Y Ganolfan ym Mhorthmadog ar 19 Ebrill. Yno, bydd cyfle i drafod y Sianel a’i rhaglenni wyneb-yn-wyneb â’r Prif Weithredwr Arwel Ellis Owen a rhai o staff S4C, a Chadeirydd yr Awdurdod, Rheon Tomos ac aelodau eraill o’r Awdurdod. Bydd lluniaeth ysgafn ac adloniant hefyd ar gael ar y noson.\nMeddai Garffild Lloyd Lewis, Cyfarwyddwr Cyfathrebu S4C, “Mae cwrdd â’r gynulleidfa, siarad gyda’n gwylwyr a gwrando arnyn nhw yn ganolog i’n hymgyrch Calon Cenedl, ac mae pawb yn edrych ymlaen at ymweld â Llŷn ac Eifionydd. Mae sawl cyfres gyffrous newydd naill ai wedi’i ffilmio yn yr ardal neu â chysylltiadau cryf â gogledd orllewin Cymru. Ry’n ni’n gobeithio codi ymwybyddiaeth o’r rhaglenni hyn, a gwrando ar yr un pryd ar farn y bobl am ein rhaglenni a’n gwasanaethau eraill.”


► Star Wars LEGO newydd 2022: 40557 Amddiffyn Gorsaf Reoli Hoth a 40558 Clôn Trooper - HOTH BRICKS ► Star Wars LEGO newydd 2022: 40557 Amddiffyn Gorsaf Reoli Hoth a 40558 Clôn Trooper - HOTH BRICKS\n02/12/2021 - 15:42 Newyddion Lego Star Wars LEGO LEGO 2022 newydd\nHeddiw mae LEGO yn datgelu trwy ei siop ar-lein swyddogol ddau becyn bach o gymeriadau ac ategolion o ystod Star Wars LEGO a fydd ar gael am bris cyhoeddus o € 14.99 o 1 Ionawr, 2022:\nStar Wars LEGO 40557 Amddiffyn Hoth (64 darn - 14.99 €)\nStar Wars LEGO 40558 Gorsaf Reoli Trooper Clôn (66 darn - 14.99 €)\nYn y pecyn pothell o'r set 40557 Amddiffyn Hoth : tri milwr gwrthryfelwyr, ac mae un ohonynt hefyd yn y set 75322 Hoth AT-ST, canon blaster laser cylchdroi a 2 ganon trybedd. Ym mhecyn y set 40558 Gorsaf Reoli Trooper Clôn, Comander Clôn sy'n union yr un fath â'r un yn y set 75309 Gweriniaethiaeth Gweriniaeth a dau Filwr Clôn, pob un yng nghwmni postyn gorchymyn a rac ar gyfer blaswyr. Byddwn yn siarad am y ddwy set hon yn fuan.\nBonws: Bydd o leiaf un polybag LEGO Star Wars yn gynnar yn 2022 gyda'r cyfeirnod 30495 AT-ST isod:\nMungojerrie : Diolch am y wybodaeth, fe ysgogodd fy dyn i'w brynu yn y pen draw ...\nVer95 : Ni ddylech byth ruthro hyd yn oed os yw'n demtasiwn. Gwell...\nYakutia : Rwy'n hoff iawn o'r cynnyrch, dyma'r arddull rydw i'n ei hoffi ...\nyn ôl-o-dywyll-oed : Yn Monoprix, -10% ychwanegol ar werthiannau eisoes ar -3...\nyn ôl-o-dywyll-oed : Enw swyddogol: JouéClub Village....\nyn ôl-o-dywyll-oed : O neges LEGO dydw i ddim yn darllen bod VIDYO drosodd. Rwy'n...\nyn ôl-o-dywyll-oed : Ar gyfer Anglophiles, ewch i wrando ar bodlediad Bits n' Brick...\nyn ôl-o-dywyll-oed : Mae'r gair hud yn anad dim trwydded. Hyd yn oed yr ystod Technic...\nyn ôl-o-dywyll-oed : Sanau Star Wars yn amlwg yn bodoli. Ac efe...\nyn ôl-o-dywyll-oed : Mae Ninjago, Chima, Monkie Kid wedi cynhyrchu cefnogaeth teledu ...


Mae Arddangosfa'r Haf yn arddangos portffolio gwaith trawiadol - Newyddion - Prifysgol Caerdydd\nMae Arddangosfa'r Haf yn arddangos portffolio gwaith trawiadol\nWSA Summer Exhibition 2019\nAr 21 Mehefin cynhaliodd Ysgol Pensaernïaeth Cymru noswaith o ddathlu i nodi agoriad yr Arddangosfa Haf.\nMae’r digwyddiad blynyddol hwn o dan arweiniad myfyrwyr yn arddangos yr amrywiaeth eang o waith gan fyfyrwyr ar draws graddau Meistr a graddau Baglor yn yr Ysgol. Roedd y gwaith a gyflwynwyd yn cynnwys prosiect difyr gan fyfyrwyr MArch1 ar eu syniadau i greu canolfan gerddoriaeth newydd yng Nghadeirlan Llandaf a chynrychiolaeth 3D o ddata tywydd yn Llundain drwy ddefnyddio Model Sboncyn y Gwair (Grasshopper) wedi’i lunio drwy ddefnyddio Robot Kuka yr Ysgol.\nDywedodd Pennaeth yr Ysgol, yr Athro Chris Tweed: “Mae’r Ysgol yn hynod falch o’i myfyrwyr. Mae ansawdd y gwaith yn rhagorol. Maent wedi trefnu a curadu’r arddangosfa hon, gan ddangos y math o sgiliau arweinyddiaeth sydd wir ei hangen i wneud y byd yn le gwell. Gallwn ni gyd ddysgu ganddynt, a dyna sut y dylai fod.”\nA visitor views the work on display at the WSA Summer Exhibition\nDaeth aelodau o’r cyhoedd o bob rhan o’r byd i weld y portffolio amrywiol o waith a gyflwynwyd yn yr arddangosfa, gyda llawer ohono wedi’i chreu i ddangos ymatebion pensaernïol i amrywiaeth o faterion a chyd-destunau byd-eang. Dywedodd Ymarferydd o Lundain a ddaeth i ymweld â’r arddangosfa: “Edrychais yn hir ar yr arddangosfa, a rhaid i mi gyfaddef ei fod yn rhagorol - roedd hi’n wefreiddiol gweld cymaint o dalent yn cael ei arddangos - ac roedd yr awyrgylch, egni a’r brwdfrydedd ymhlith y myfyrwyr a’r ymwelwyr yn ysbrydoledig.”\nRoedd yr unedau a gyflwynwyd i’r cyhoedd yn cynnwys: Trefolaeth Hwylus, Dychymyg Amgylcheddol, Gwerth, Crefft, Addasu Lleol, Cymunedau Iach a Threfolaeth Isadeiledd. Agorwyd yr arddangosfa ar 21 Mehefin yn Adeilad Bute ac mae ar gael i’w gweld tan 16 Gorffennaf 2019.


Hafan > Diwylliant > Diwylliant > Beth sydd wedi ei ddatganoli?\nGovernment of Wales Act 2006).\nMae gan Gynulliad Cenedlaethol Cymru gymhwysedd deddfwriaethol mewn perthynas â chelf a chrefft; amgueddfeydd ac orielau; llyfrgelloedd; archifau a chofnodion hanesyddol; a gweithgareddau a phrosiectau diwylliannol. Fodd bynnag, mae rhai materion mewn perthynas â diwylliant wedi'u cadw yn ôl ac nid ydynt o fewn cymhwysedd deddfwriaethol y Cynulliad. Y rhain yw darlledu a chyfryngau eraill; y Gorfforaeth Ddarlledu Brydeinig; hawliau benthyca cyhoeddus; indemniadau’r llywodraeth ar gyfer gwrthrychau ar fenthyg a thaliadau i Gyllid a Thollau Ei Mawrhydi mewn perthynas ag eiddo a dderbyniwyd i fodloni treth a gwaredu eiddo o'r fath.\nMae cyfreithiau cyfredol y DU sy'n rheoli gwrthrychau a sefydliadau diwylliannol wedi ei gwasgaru ar draws nifer o feysydd cyfreithiol gan gynnwys cyfraith droseddol, cyfraith elusennau, cyfraith eiddo, cyfraith ryngwladol, cyfraith celf, cyfraith eiddo deallusol a chyfraith y cyfryngau. Nid yw pob agwedd ar y meysydd cyfreithiol hyn o fewn cymhwysedd deddfwriaethol y Cynulliad. Nid oes gan y Cynulliad Cenedlaethol gymhwysedd deddfwriaethol, er enghraifft, i basio deddfau ar eiddo deallusol neu ar reoleiddio elusennau (mae'r rhain yn gymalau cadw yn Atodlen 7A i'r Government of Wales Act 2006). I ryw raddau mae hyn yn effeithio ar y graddau y gall y Cynulliad Cenedlaethol ddeddfu i newid y ddeddfwriaeth sy'n effeithio ar ddiwylliant.\nMae craidd y gyfraith yn y maes hwn i’w ganfod mewn deddfwriaeth sylfaenol (neu ‘statudau’) a wneir naill ai gan Senedd y DU neu'r Cynulliad Cenedlaethol.\nMae yna lawer iawn o is-ddeddfwriaeth a wnaed o dan y Deddfau hynny (megis gorchmynion, rheoliadau a chynlluniau).” Cyn datganoli grym i'r Cynulliad Cenedlaethol ym 1999, roedd is-ddeddfwriaeth yn cael ei gwneud naill ai ar gyfer Cymru a Lloegr neu ar wahân ar gyfer Cymru gan Ysgrifennydd Gwladol Cymru. Mae nifer o'r offerynnau hyn a wnaed cyn datganoli yn parhau mewn grym. Trosglwyddwyd swyddogaethau Ysgrifennydd Gwladol Cymru i Gynulliad Cenedlaethol Cymru ym 1999 (S.I. 1999/672) ac roedd hyn yn cynnwys nifer o swyddogaethau i wneud is-ddeddfwriaeth yn y statudau hynny a restrir o dan 'deddfwriaeth allweddol' a oedd yn bodoli bryd hynny. O hynny ymlaen, fe wnaeth y Cynulliad Cenedlaethol arfer y pwerau a drosglwyddwyd iddo i wneud is-ddeddfwriaeth i Gymru tan 2007 pan drosglwyddwyd y pwerau i wneud is-ddeddfwriaeth i Weinidogion Cymru wrth i’r Government of Wales Act 2006 ddod i rym.\nYn ogystal â deddfwriaeth ddomestig mae nifer o offerynnau rhyngwladol a Rheoliadau, Cyfarwyddebau a Chonfensiynau'r UE. Mae'r rhain hefyd wedi'u rhestru o dan 'ddeddfwriaeth allweddol '.\nSefydliadau diwylliannol yng Nghymru


Mae Menyw yn Darganfod Creadur Bwyta Tafod yn Can y Tiwna - iHorror\nHafan Newyddion Adloniant Arswyd Mae Menyw yn Darganfod Creadur Bwyta Tafod yn Can y Tiwna\nMae Menyw yn Darganfod Creadur Bwyta Tafod yn Can y Tiwna\nby admin Chwefror 6, 2015\nYn yr hyn y cyfeiriwyd ato ar draws y cyfryngau cymdeithasol fel Tuna-Gate, darganfu menyw yn Nottingham rywbeth rhyfedd iawn mewn can tiwna a brynwyd mewn siop yn gynharach yr wythnos hon, a oedd yn ymddangos fel pennaeth wedi torri rhyw fath o greadur. Nawr, mae'r dadansoddiad i mewn, ac mae'r canlyniadau'n gwbl arswydus.\nRydych chi wedi cael eich rhybuddio ...\nI'r rhai a fethodd y stori, cafodd Zoe Butler, 28 oed, sioc pan agorodd ganiau 'talpiau tiwna,' gan fod pâr o lygaid yn syllu i'r dde yn ôl arni. Disgrifiodd yr ychwanegiad rhyfedd at y pryd fel un â chynffon pigog ar hyd y gwaelod, ac yn edrych fel 'sach perfedd' fach.\nAr ôl cysylltu â'r cwmni tiwna gyda delwedd o'i darganfyddiad chwyldroadol, sicrhaodd y cwmni'r fenyw mai cranc bach yn unig oedd yr hyn a ganfu y tu mewn i'r can, er nad yw'r arbenigwyr yn yr Amgueddfa Hanes Naturiol wedi eu hargyhoeddi ei fod mor ddiniwed â hynny.\n"O'r hyn y gallaf ei weld byddwn yn cefnogi pennaeth lleuen sy'n bwyta Tafod, Cymothoa exigua, neu debyg, ”Meddai Stuart Hine, rheolwr Gwasanaeth Adnabod a Chynghori’r amgueddfa. “Rwy'n credu bod y rhain yn gymdeithion pysgod llai na thiwna a physgod y mae tiwna yn eu bwyta. Yn ddiamau, gallem ddweud mwy pe bai'n cael ei gyflwyno gyda'r sbesimen. "\nBeth yw lleuen bwyta tafod, rydych chi'n gofyn? Wel, mae'n barasit bach sy'n byw y tu mewn i bysgodyn, yn mynd i mewn trwy ei tagellau ac yn ei gysylltu ei hun â thafod ei westeiwr. Fel pe na bai hynny'n ddigon gros, mae'r paraseit yn ei hanfod yn bwyta tafod y pysgodyn, ac yna'n dod yn dafod newydd iddo.\n"Doeddwn i ddim yn mynd ati i gael iawndal ac nid wyf am gael cyflenwad oes o tiwna!”Meddai’r ddynes, a fydd yn debygol o byth yn bwyta pysgod ERIOED ETO.\nByddwch yn ofalus beth rydych chi'n ei fwyta, ffrindiau. Byddwch yn ofalus iawn.\nArswyd Yn Y Fodrwy: Y Pum Wrestler Thema Arswyd Uchaf\nAdolygiad Ffilm: 'Digging Up the Marrow' gan Adam Green


Cyngor Celfyddydau Cymru | Rakhi Singh\nRakhi Singh >\nGaned Rakhi Singh yn Llandeilo i rieni a oedd yn hanu o Loegr ac India. Ar ôl codi ffidil fel plentyn ifanc, aeth ymlaen i fwynhau llwyddiannau di-ri mewn cystadlaethau Cenedlaethol a Rhyngwladol. Ymysg llwyddiannau ei gyrfa gynnar mae'r Rhuban Las, Ysgoloriaeth Bryn Terfel, Gwobr Tywysog Cymru, Cerddor Ifanc Prydain Fawr Audi 96, Cerddor Ifanc y Flwyddyn yng Nghymru Texaco 97.\nFel cerddor clasurol, mae Rakhi eisoes wedi cael gyrfa ddisglair, o ganu concertos, arwain Pedwarawd Barbirolli, chwarae gydag Academi St-Martin-in-the-Fields, bod yn arweinydd gwadd cerddorfeydd blaenllaw fel Cerddorfa Symffoni Dinas Birmingham a Cherddorfa Ffilharmonig Frenhinol Lerpwl, a hyd yn oed mynd ar daith gyda Take That. Trwy ei theithiau fel cerddor, mae hi wedi cael llawer o brofiadau diwylliannol amrywiol, o glywed cerddoriaeth draddodiadol yn Kazakhstan i berfformio ar gyfer cymuned Maori yn Seland Newydd a chael ei chroesawu i'w plith.\nDaeth Classical, Folk and Beyond i fod yn sgil treulio nifer o flynyddoedd yn astudio ac yn perfformio cerddoriaeth glasurol ar y lefel uchaf. Sylweddolodd Rakhi bod gan y gerddoriaeth sy'n golygu fwyaf iddi ryw fath o gysylltiad uniongyrchol â cherddoriaeth werin. Mae hi wedi ymddiddori mewn cerddoriaeth o wahanol ddiwylliannau trwy gydol ei bywyd, ac yn ystod cyfnod ei Dyfarniad Cymru Greadigol, bydd Rakhi, y perfformiwr penigamp, yn mynd i chwilio am ei llais unigol. Fel perfformwraig sy’n cyfansoddi, mae'n cynnig cyflawni astudiaeth ymchwil bersonol i gerddoriaeth werin Cymru, Bwlgaria, yr Aifft ac India.\nI gychwyn, mae hi am arbrofi gyda threfniadau o alawon gwerin Cymreig - gan ymgorffori elfennau o ddiwylliannau eraill sy'n taro tant gyda hi iddynt, a bydd gweithio gyda cherddorion o genres eraill yn rhan annatod o'r broses honno. Hoffai godi proffil y ffidil yng Nghymru. Mae Rakhi'n gobeithio creu rhaglenni diddorol ac amrywiol trwy ei datblygiad ei hun fel cyfansoddwraig a chan ddefnyddio'i chyfoeth o wybodaeth am y repertoire clasurol craidd a gweithio gyda chyfansoddwyr Cymreig.